Icoana Maicii Domnului cea neagră din Czestochowa.Polonia 
“Victorie neînfrântă” 
(6 martie) 

În biserica mânăstirii Jasna-Gora (care se tâlcuieşte „culme luminoasă”) se află cea 
mai vestită icoană a Maicii Domnului, Preasfânta Născătoare de Dumnezeu, din 
Polonia, una dintre cele mai vestite icoane ale lumii, numită şi „Madona neagră”, 
datorită chipului mai întunecat al acesteia, faţă de alte icoane. 


Icoana face parte din categoria celor „care arată calea”, Hodigitria (Călăuzitoarea), 
în care Preasfânta Născătoare de Dumnezeu II ţine pe braţul stâng pe Mântuitorul, 


arătând spre EI cu mâna dreaptă; astfel, ni se arată Cine este Calea, Adevărul şi 
Viaţa, Fiul lui Dumnezeu întrupat. 


Într-un document din 1474 se precizează că icoana a fost zugrăvită de Sfântul apo- 
stol şi evanghelist Luca, la cererea creştinilor din Ierusalim. 


Pelerinajul la icoană a sporit an de an, cu precădere la datele de prăznuire ale ace- 
steia, şi anume: 6 martie, 3 mai şi 26 august. 

Acatist la icoana Maicii Domnului cea neagră din Czestochowa, Polonia 
“Victorie neînfrântă” (6 martie) 


Rugăciunile începătoare 
În numele Tatălui, şi al Fiului şi al Sfântului Duh. Amin. 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 


sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 


Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


traducere din limba rusă 


Condacul 1 

Voievodesei care L-a născut pe Mântuitorul nostru, îi aducem cântări de laudă. Tu, 
Mama Regelui Cerului, salvează ţara noastră de toate nenorocirile şi de toate dure- 
rile și necazurile şi noi te numim: Bucură-te, neobosită mijlocitoare, izbăveşte-ne 
de tot răul şi dă-ne minunea mântuirii! 


Icos 1 

Corul îngeresc din Rai îți cântă neîncetat ţie, Maica Domnului, şi minunile curg de 
la icoana ta miraculoasă, pictată de Sfântul Luca, iar noi strigăm către tine: 
Bucură-te, Mama Luminii care nu se stinge niciodată; 

Bucură-te, lăcaș sfânt al Duhului Sfânt, 

Bucură-te, cunoaşterea harului luminos; 


Bucură-te, că ai puteri îngereşti; 

Bucură-te, arzând în dragoste de nedeschis; 

Bucură-te, văzând mereu pe Domnul puterilor; 

Bucură-te, floarea puternică a nestricăciunii; 

Bucură-te, chipul Învierii lui Hristos; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii! 


Condacul 2 
Văzând evlavia şi credința Sfintei regine Elena, care a găsit Sfânta Cruce a Dom- 
nului în Ierusalim, i-ai dăruit şi icoana ta, o, Preasfântă Maica Domnului, prin 
slujitorii tăi, care a fost păstrată din anii străvechi, ca oamenii să se roage înaintea 
ei: Aliluia! 


Icos 2 

Sfânta regină Elena, ştiind că această icoană este binecuvântarea lui Dumnezeu 
pentru oraşul Constantinopol, a aşezat-o în biserica catedralei, unde a făcut multe 
vindecări, cântând Maicii Domnului laudă: 

Bucură-te, cupă de bucurie veşnică; 

Bucură-te, izvor, revărsând dulceaţă inexprimabilă; 


Bucură-te, slăvită Doamnă a Raiului; 

Bucură-te, Mama slăvită a lui Hristos; 

Bucură-te, aşezare a Duhului Sfânt; 

Bucură-te, că ruşinezi dușmanii adevărului lui Dumnezeu; 

Bucură-te, mângâindu-ne cu bucurie duhovnicească; 

Bucură-te, că oamenii te cheamă cu credinţă; 

Bucură-te, neobosită mijlocitoare, izbăveşte-ne de tot răul și dă-ne minunea 
mântuirii! 


Condacul 3 

Puterea lui Dumnezeu a păzit de batjocură icoana ta, Maica Domnului, în zilele 
ereziilor, de înverşunații iconoclaşti care distrugereau icoane şi din mâinile capti- 
vităţii barbare, fiindcă EI este Păzitorul creștinilor, iar noi Îi cântăm Fiului tău și 
Dumnezeu: Aliluia? 


Icos 3 

Sfinţii Chiril şi Metodie au apărat de păgâni comoara sfintei tale icoane, care lu- 
mina ţinuturile slavilor cu lumina credinţei creştine, slăvind-o pe Maica Domnului 
aşa: 

Bucură-te, suverana noastră ziditoare; 


Bucură-te, cuceritoare atotputernică; 

Bucură-te, eliberatoarea celor captivi; 

Bucură-te, Stăpâna celor împovăraţi; 

Bucură-te, mijlocitoare pentru întregul Univers; 

Bucură-te, dătătoarea vieţii nepieritoare; 

Bucură-te, eliberatoarea din slujirea la idoli; 

Bucură-te, împăcarea noastră cu Dumnezeu; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii! 


Condacul 4 

În zilele furtunoase de frământări şi dezordine, icoana ta îi salvează, Preasfântă 
Fecioară, pe toţi cei care vin la ea şi caștigă protecție şi mijlocire de la tine, 
cântându-l lui Dumnezeu cu inimi plângătoare şi recunoscătoare: Aliluia! 


Icos 4 

Auzind şi văzând minunile care apar din icoana ta, Preasfântă Maica Domnului, 
prinţul Rusiei a păstrat-o din generaţie în generaţie, rugându-se înaintea ei cu 
tandreţe: 

Bucură-te, Născătoarea Mielului şi a Păstorului; 

Bucură-te, fericită Fecioară; 

Bucură-te, arătându-ne dragostea Mamei; 

Bucură-te, că îi acoperi pe toți cu o haină cinstită; 

Bucură-te, speranţa credincioasă a binecuvântărilor veşnice; 

Bucură-te, cartea noastră de rugăciune necontenită; 

Bucură-te, că Îl implori pentru noi pe Judecătorul cel Drept şi Milostiv; 

Bucură-te, iertarea tuturor păcatelor noastre; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii! 


Condacul 5 


Mergând cu icoana ta din oraș în oraş în Rusia, Preasfântă Născătoare de Dumne- 
zeu, s-a răspândit peste tot slava ta şi a Fiului tău, Hristos Dumnezeul nostru, şi po- 
porul strigă către EI: Aliluia! 


Icos 5 

Având loc în oraşul Belz un atac formidabil al agarenilor, credincioşii au pus icoa- 
na ta miraculoasă, Sfântă Fecioară, pe zidurile oraşului şi s-au rugat cu credinţă la 
tine pentru mijlocire, iar tu te-ai grăbit atunci să-i ajuţi. Acum te chemăm şi noi: 


Bucură-te, vărsând milele tale asupra noastră; 

Bucură-te, Stăpână prielnică nouă în rugăciune; 

Bucură-te, că ne salvezi cu icoana ta de necazuri; 

Bucură-te, mântuirea creştinilor ortodocşi; 

Bucură-te, alungătoarea faptelor rele; 

Bucură-te, arătându-ne milă; 

Bucură-te, mângâierea noastră; 

Bucură-te, podoabă sfântă pentru Biserica lui Hristos; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii ! 


Condacul 6 

Se vorbeşte peste tot despre minunata ta mijlocire, când din răutate tătarul a stră- 
puns cu o săgeată imaginea Preacuratei feţei tale pe icoană, iar icoana miraculoasă 
a păstrat pentru totdeauna urme de sângerare. Noi, cei credincioşi la vederea mi- 
nunii, Îl lăudăm pe Domnul: Aliluia! 


Icos 6 

Ne trimiţi harul, Preasfântă Născătoare de Dumnezeu, şi întunericul dispare ca să 
întăreşti credinţa ortodoxă prin minuni şi semne de la sfânta ta icoană, iar noi ne 
rugăm aşa: 

Bucură-te, că ne eliberezi de invazia străinilor; 

Bucură-te, că ne mântuieşti de robie şi înfrângere; 

Bucură-te, că ai fost străpunsă de săgeata agariană; 

Bucură-te, Maică și Fecioară invincibilă; 

Bucură-te, că faci multe minuni pentru cei care te roagă; 

Bucură-te, transformând întristarea în bucurie; 

Bucură-te, cheia Împărăției Cerurilor; 

Bucură-te, ajutor al unei vieţi cinstite; 

Bucură-te, neobosită mijlocitoare, izbăveşte-ne de tot răul și dă-ne minunea 
mântuirii! 


Condacul 7 
Fiind dusă icoana ta în oraşul Czestochowa, Maica Domnului, ai făcut trăsura cu 
icoana de nemişcat, astfel încât nu a putut fi furată, şi creştinii strigă către Dumne- 
zeu: Aliluia! 


Icos 7 


Pentru a-i intimida pe cei răi, icoana ta a făcut apoi o nouă minune, când, după ce 
agarenii au tăiat tăiat icoana ta cu sabia în trei părți, i-ai lovit pe blasfemieri cu 
orbire şi moarte iminentă, iar noi onorăm această icoană strigând către tine: 
Bucură-te, Maica Domnului, că nu ai putut fi învinsă; 

Bucură-te, aleasă de la începutul secolelor; 

Bucură-te, primul ghid al Cerului; 

Bucură-te, cea mai cinstită dintre toate Puterile Îngereşti; 

Bucură-te, milostivă cu toate mamele; 

Bucură-te, vas inepuizabil al harului; 

Bucură-te, cea ce ne dai ajutor; 

Bucură-te, ajutându-ne să avem o viață bună; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii! 


Condacul 8 

În mod minunat, invincibila armată suedeză a fost înfrântă în apropierea orașului 
Czestochowa, unde stătea icoana miraculoasă a Maicii Domnului, iar poporul nu 
încetează să îi cânte Domnului: Aliluia! 


Icos 8 

Ajutorul tău le apare tuturor celor care se roagă și vin spre icoană, Preasfântă 
Fecioară, ca în vremurile străvechi, mijlocind şi păzind acum pe cei care ţi se 
închină, te rugăm acceptă această laudă de la noi: 

Bucură-te, sfatul misterului negrăit,; 

Bucură-te, harul vistieriei lui Dumnezeu; 

Bucură-te, asuprirea cotropitorilor străini; 

Bucură-te, mântuirea de la măcel şi distrugere; 

Bucură-te, pace domnească şi de lungă durată în toată ţara; 

Bucură-te, dătătoarea tuturor binecuvântărilor; 

Bucură-te, izbăvire de dușmani şi necazuri; 

Bucură-te, că ne uimeșşti cu minunile tale; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii! 


Condacul 9 

Fiecare om s-a bucurat, când ţarul rus Petru a cântat o rugăciune în fața icoanei 
Maicii Domnului, amintindu-și că această icoană fost odată proprietatea regilor şi 
a prinților ruşi, lăudându-l pe Domnul și pe Mama Lui cu un cântec: Aliluia! 


Icos 9 


Acoperind întreaga lume creștină cu omoforul milei Sale, venind rapid în ajutorul 
nostru, Preasfântăa Născătoare de Dumnezeu, împreună cu Sfinţii şi cu Sfântul NI- 
colac, mijloceşte pentru noi înaintea lui Dumnezeu şi acum, iar noi ridicăm glasul 
rugăciunilor noastre înaintea icoanei tale: 

Bucură-te, luminându-ne cu lumina adevărului; 

Bucură-te, că întinzi mâna ta rugându-te pentru noi; 

Bucură-te, unind pe om cu Dumnezeu; 

Bucură-te, cea ce ai luminat firea muritoare cu nemurirea; 

Bucură-te, că luminezi sufletele credincioase; 

Bucură-te, îndepărtarea faptelor distrugătoare de suflet; 

Bucură-te, ajutătoare a creștinilor evlavioși; 

Bucură-te, bună şi smerită atotputernică Mamă; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii! 


Condacul 10 

Pentru a salva neamul omenesc din întunericul necredinței şi al amăgirii, Maica 
Domnului, dezvăluie lumii lumina credinţei ortodoxe, iar noi în faţa icoanei tale 
miraculoase te slăvim pe tine şi pe Dumnezeu, cântând recunoscători: Aliluia! 


Icos 10 

Eşti zid indestructibil pentru cei care ţi se închină, o, Născătoare de Dumnezeu şi 
multe minuni ai făcut cu icoana ta Czestochowa “Victorie nebiruită”, te rugăm cere 
o favoare şi îndepărtează mânia lui Dumnezeu de la noi, primind aceste laude: 
Bucură-te, că dai putere credincioşilor; 

Bucură-te, că ai învins toţi potrivnicii; 

Bucură-te, arătând învăţăturile bune pentru suflet; 

Bucură-te, o, cea ce ne chemi la smerita rugăciune; 

Bucură-te, mângâiere în necazuri şi dureri; 

Bucură-te, mântuirea de moartea neaşteptată; 

Bucură-te, dătătoarea de biruinţă credincioşilor; 

Bucură-te, încoronându-ne cu o cunună nepieritoare; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii! 


Condacul 11 

Cântând, îţi aducem laudă ție, Preasfântă Fecioară, ne rugăm înaintea icoanei tale, 
şi pe ea vedem tăieturile provocate de mâinile celor răi, nevindecate de păcatele 
noastre, şi strigăm către Dumnezeu: Aliluia! 


Icos 11 

Icoana ta iluminată străluceşte cu minuni chiar şi până în ziua de azi, arătându-ne 
mila ta. De multe ori oamenii au încearcat să ascundă prin pictură rănile feţei tale 
prea curată din icoană, dar au lucrat în zadar, fiindcă ele ne arată păcatelor noastre, 
dar noi te rugăm, Fecioară, ai milă de cei care te cheamă: 

Bucură-te, întărire puternică al credinţei; 

Bucură-te, începutul minunilor lui Hristos; 

Bucură-te, deschiderea porților Raiului; 

Bucură-te, că tainele lui Dumnezeu sunt manifestarea ta atotputernică: 

Bucură-te, îndemnare plăcută la rugăciune; 

Bucură-te, că L-ai purtat în pântece pe Cel Neîncăput; 

Bucură-te, că ne ajuţi pe noi cei chinuiţi de păcatele omeneșți; 

Bucură-te, că ne aduci în dragostea lui Dumnezeu; 

Bucură-te, neobosită mijlocitoare, izbăveşte-ne de tot răul şi dă-ne minunea 
mântuirii! 


Condacul 12 

Acoperă-ne cu har, Preasfântă Fecioară, din icoana ta minunată, şi prin mijlocirea 
ta mântuiește şi miluieşte ţara noastră, aşa cum în zilele de demult ai strălucit şi ne- 
ai descoperit multe minuni. Ne rugăm înaintea icoanei tale să ne dai minunea mân- 


tuirii, cântând Fiului tău şi lui Dumnezeu: Aliluia! 


Icos 12 

Cântând laude cu buze nevrednice, sperăm în mila lui Dumnezeu și a ta, o, Maica 
Domnului, mijlocire pentru noi, păcătoşii, înaintea Domnului: eliberează-ne de 
murdăria străină, dă libertate ortodocșilor, apără-ne să ajungem în Împărăţia Ceru- 
rilor, iar noi te chemăm așa: 

Bucură-te, focul divin atot-luminător; 

Bucură-te, alungând întunericul păcatului; 

Bucură-te, îndulcind cruzimea inimii noastre; 

Bucură-te, întorcându-i pe cei pierduţi pe calea mântuirii; 

Bucură-te, zid invincibil; 

Bucură-te, victorie nebiruită; 

Bucură-te, acoperământul cerului şi al pământului; 

Bucură-te, speranţa învierii noastre; 

Bucură-te, neobosită mijlocitoare, izbăveşte-ne de tot răul și dă-ne minunea 
mântuirii! 


Condacul 13 (de 3 on) 


O, Maică atotcântată, care L-ai născut pe Cuvântul mai sfânt decât toţi sfinţii, uită- 
te acum la Împărăţia ta pământească şi roagă-te Domnului Atotputernic să nu intre 
la judecată cu noi, ci să ne dea iertare de păcate şi să ne elibereze din jugul legă- 
turilor demonice, iar noi strigăm către Dumnezeu cu credință: Aliluia! 


Se zice iarăşi: 


Icos 1 

Corul îngeresc din Rai îţi cântă neîncetat ţie, Maica Domnului, şi minunile curg de 
la icoana ta miraculoasă, pictată de Sfântul Luca, iar noi strigăm către tine: 
Bucură-te, Mama Luminii care nu se stinge niciodată; 

Bucură-te, lăcaș sfânt al Duhului Sfânt, 

Bucură-te, cunoaşterea harului luminos; 

Bucură-te, că ai puteri îngereşti; 

Bucură-te, arzând în dragoste de nedeschis; 

Bucură-te, văzând mereu pe Domnul puterilor; 

Bucură-te, floarea puternică a nestricăciunii; 

Bucură-te, chipul Învierii lui Hristos; 

Bucură-te, neobosită mijlocitoare, izbăveşte-ne de tot răul și dă-ne minunea 
mântuirii! 


Condacul 1 

Voievodesei care L-a născut pe Mântuitorul nostru, îi aducem cântări de laudă. Tu, 
Mama Regelui Cerului, salvează ţara noastră de toate nenorocirile şi de toate dure- 
rile şi necazurile şi noi te numim: Bucură-te, neobosită mijlocitoare, izbăveşte-ne 
de tot răul și dă-ne minunea mântuirii! 


Apoi se spune rugăciunea: Cuvine-se, cu adevărat, să te fericim pe tine, Născătoare 
de Dumnezeu, cea pururea fericită şi prea nevinovată şi Maica Dumnezeului no- 
stru. Ceea ce eşti cea mai cinstită decât Heruvimii şi mai slăvită, fără de asemă- 
nare, decât Serafimii, care fără stricăciune, pe Dumnezeu-Cuvântul ai născut, pe ti- 
ne, cea cu adevărat Născătoare de Dumnezeu, te mărim. 


Și otpustul: Pentru rugăciunile Sfinţilor părinţilor noştri, Doamne lisuse Hri- 
stoase, Fiul lui Dumnezeu, miluieşte-ne pe noi. Amin. 


Sursa: 


https://acoperamantulmaiciidomnului.wordpress.com/2021/02/25/acatist-la-icoana-maicii- 
domnului-cea-neagra-din-czestochowa-polonia-victorie-neinfranta-6-martie/ 


Pr. Claudiu Dumea - Madona neagră - Czcestochowa 


Capitala Poloniei nu e Varşovia; e Czestochowa. La Czestochowa nu se poate vor- 
bi despre o apariţie propriu-zisă sau de o serie de apariţii efemere ale Maicii 
Domnului; dar se poate vorbi de o prezenţă permanentă a Mariei aici. 


În pelerinaj la Czestochowa, papa Ioan Paul II spunea aceste cuvinte: "De câte ori 
am venit în acest loc sfânt... pentru a asculta inima Bisericii şi inima patriei mele 
în Inima Mamei... trebuie să vii aici, trebuie să-ţi lipeşti urechea de acest sanctuar, 
ca să auzi ecoul întregii naţiuni în inima Mamei şi a Reginei sale”. 


Ca unul care am avut marea şansă de a locui două săptămâni chiar în mănăstirea 
eremiţilor paulini, care au avut de la bun început sanctuarul în grija lor, pot să spun 
nu numai că aici bate inima întregii naţiuni poloneze, dar că milioanele de pelerini 
care vin la acest sanctuar, vin la o întâlnire personală cu Sfânta Fecioară. Faţa Ma- 
riei de pe icoană şi faţa copilului pe care îl ţine pe braţul stâng, sunt de culoare bru- 
netă, de culoarea grâului prăjit. Mama pare neatentă la copilul pe care îl ţine în 


braţe. Ochii ei întredeschişi, profund meditativi, îi privesc fix, pe cei care o pri- 
vesc. 


In fiecare dimineaţă la ora 6, se dă la o parte valul care acoperă peste noapte icoa- 
na. E o ceremonie impresionantă. Sanctuarul este deja ticsit cu pelerini dornici să 
întâlnească privirea Sfintei Fecioare. E prezentă toată obştea monahală. 


Când în sunetele trompetelor, apare chipul ei, poţi vedea în sanctuar, nu un vizio- 
nar în extaz, ci toată mulţimea de pelerini căzută în extaz. 


Seara, aceeaşi ceremonie, dar acum se aseamănă cu o ceremonie de înmormântare: 
când în sunetele trompetelor care aduc ultimul salut, faţa Mariei dispare sub vălul 
cu care este acoperită, peste mulțimea de pelerini de care geme sanctuarul, se lasă o 
atmosferă deprimantă, de tristeţe; ai aceeaşi senzaţie pe care o ai atunci când se 
închid pleoapele unui mort. 


Icoana Maicii Domnului de la Czestochowa are o dublă istorie: una legendară, 
alta adevărată şi e cu neputinţă să separi adevărul de legendă. 


Potrivit tradiţiei, icoana ar fi fost pictată de însuşi Sfântul Luca chiar pe masa la ca- 


re mânca Sfânta Familie. Sfântul Luca a făcut-o la cererea creştinilor din lerusa- 
lim. 


A fost cinstită la Ierusalim până la venirea împăratului Constantin care o ia şi o du- 
ce la Constantinopol, unde construiește o biserică frumoasă pentru a o adăposti. 


Când principele rus al Kievului, Leon, în vizită la Constantinopol o vede rămâne 
încântat, o cere şi promite să o îmbrace în aur, argint şi pietre preţioase şi să con- 
struiască o biserică în care să fie venerată. 


Icoana devine celebră prin minunile pe care le face. 


SR 5 e 


În timpul unui război este ascunsă în castelul de la Betz. Odată terminat războiul, 
noul stăpân al ținutului vrea să ducă icoana miraculoasă în Silezia. O pune într-o 
căruţă, dar când să pornească la drum, caii nu se urnesc din loc. Icoana devenise 
foarte grea. Mai aduce câţiva cai. Nimic. 


Uimit, principele cade în genunchi şi o roagă pe Maica Domnului să conducă caii 
acolo unde vrea ea să fie dusă icoana şi promite să-i ridice un sanctuar. 


Lăsaţi liberi, caii pornesc şi nu se mai opresc până la culmea Jasna Gora ("culme 
luminoasă") de la Czesochowa. 


Principele construieşte o mănăstire şi un sanctuar şi aduce de la Budapesta călugări 
paulini, un ordin călugăresc întemeiat în secolul XII în Ungaria, întrucât rămăşiţele 
pământeşti ale marelui pustnic din Tebaida, Sfântul Paul, ajunseseră la Constan- 
tinopol, de aici cu cruciadele la Veneţia şi de la Veneţia, la Budapesta. 


Sanctuarul devine nu numai locul cel mai celebru de pelerinaj pentru ţările înve- 
cinate, dar şi cetatea fortificată unde se păstrează tezaurul ţării. 


În săptămâna mare a anului 1430, sanctuarul este prădat şi profanat de nişte bandiți 
puşi la cale de câţiva nobili polonezi care nu mai aveau bani pentru războaiele pe 
care le purtau. 


Negăsind tezaurul, iau ce găsesc: potire, cruci, aurul şi bijuteriile puse de pelerini 
pe icoană, ba încearcă să ia şi icoana. 


O iau, dar când să plece, devine atât de grea încât nu o pot duce. Atunci se răzbună 
cum pot. Unul din ei scoate sabia şi loveşte. Se văd şi azi trei tăieturi mari pe 
obrazul Maicii Domnului. 


Icoana este dusă de îndată la Cracovia pentru a fi restaurată. Dar artiştii nu reuşesc 
să facă nimic: ce lucrează ziua, se desprinde şi cade jos noaptea. Motivul este 
simplu: artiştii lucrau în tempera, adică diluau vopselele cu apă, nu cunoşteau pro- 
cedeul encaustic, diluare cu ceară folosit de artiştii greci. 


Decid să copieze perfect icoana: îi păstrează până şi tăieturile de pe obraz. Astfel 
avem azi la Czestochowa doar copia icoanei vechi bizantine Hodighitria ("ară- 
tătoarea de drum") şi nu originalul. 


Ceea ce a făcut celebru sanctuarul de la Czesochowa, sunt minunile săvârşite de 
această icoană. 


Călugării paulini au fost foarte riguroşi în cercetarea şi consemnarea faptelor mira- 
culoase. Arhiva mănăstirii posedă 8 volume groase care descriu 1400 de minuni, 
cu semnătura superiorilor atribuite Sfintei Fecioare de la Jasna Gora. 


Minunile spirituale, convertirile, nu le mai poate număra nimeni. 


Unul din beneficiari a fost Sfântul Adalbert, misionarul Poloniei care îmbolnă- 
vindu-se grav când era mic copil, s-a vindecat în momentul când a fost aşezat pe 
altarul din faţa icoanei făcătoare de minuni. 


Polonia a fost de mai multe ori, în decursul istoriei, invadată, dezmembrată, 
împărțită de ţări vecine, ştearsă de pe harta lumii. De fiecare dată a fost salvată, a 
înviat din propria cenuşă prin intervenţia Sfintei Fecioare de la Jasna Gora. 


Ultima mare intervenţie a Mariei a avut loc recent: ea a eliberat Polonia de comu- 
nismul impus de ruşi, ceea ce a însemnat începutul prăbuşirii întregului bloc comu- 
nist. 


La 26 august 1956, un pelerinaj imens - cca. un milion de persoane - se adună din 
toată Polonia la Czestochowa cu scopul de a consacra din nou ţara, Sfintei Fe- 
cloare. 


Din închisoarea stalinistă în care zăcea, cardinalul primat Ştefan Wiszynski, reu- 
şeşte să scoată afară actul de consacrare cu acest ordin: "Dacă nici un episcop nu 
va putea lua parte şi nici părintele general, nici superiorul din Czestochowa, atunci 
cel mai neînsemnat dintre fraţi, fie el frate bucătar, să-l citească din înălțimea cetă- 
ţii de la Jasna Gora". 


La ora când se citea actul de consacrare, cardinalul celebra Liturghia în celula sa. 
Cei care asistau l-au văzut transfigurat. Mai târziu, cardinalul mărturisea: ” În tim- 
pul Liturghiei am fost cuprins de o bucurie misterioasă. O greutate uriaşă mi se 
luă de pe spate”. 


În acel moment începea eliberarea Poloniei de sub jugul comunist. Mesajul pe care 
ni-l transmite Maica Domnului de la Czestochowa, este emoţionant. Faţa ei 
brăzdată de tăictura făcută de sabie este fereastra inimii sale străpunsă de sabia 
prevestită de Simeon. Maria apare ca Maica durerilor şi ca asociată de lisus la 
mântuirea lumii, prin contribuţia ei de suferință. 


Acest gând îl exprimaă foarte frumos poeta Maria Pawlikowska, contemplând 
icoana Mariei încărcată cu aur şi pietre prețioase: "Fecioară de culoarea aba- 
nosului, cu două tăieturi pe faţă ! Era prea frumos pentru noi să te privim ! Tu care 
eşti plină de toată frumuseţea, suferi pentru noi, rănită de ura toată. ȘI nici inimile 
de aur şi de argint (acestea sunt în special obiectele oferite de credincioşi la icoana 
el) şi nici ochii strălucitori de pietre preţioase nu pot alina durerea care copleşeşte 
ochii tăi”. 


O lecţie şi un avertisment, mai ales pentru cei chemaţi, ca şi apostolul Pavel, să 
completăm în trupul nostru ceea ce lipseşte suferințelor lui Hristos, în favoarea 
Bisericii, pentru noi cei care uităm atât de uşor că nu putem merge pe urmele lui 
Hristos fără crucea pe umeri, uităm că suntem chemaţi să părăsim toate şi ne lăsăm 
tentaţi de dorinţa de a avea toate, de a ne satisface toate capriciile, devenind aler- 
gici la orice renunțare, la orice sacrificiu. 


Chipul sfâşiat al Maicii Domnului arată că forţa noastră, ca ucenici ai lui Hristos, 
forţa apostolatului nostru, nu stă nici în bani, nici în construcţii, nici în diplome, ni- 
ci în diplomaţie, nici în cârdăşie cu puternicii lumii, ci în capacitatea de a suferi şi 
a ne jertfi pentru suflete, din iubire faţă de Dumnezeu, asemenea lui Hristos care 
nicicând nu a fost mai puternic ca atunci când a fost bătut în cuie pe cruce. Ase- 
menea Sfântului Pavel care se laudă cu neputinţele sale, căci nicicând nu s-a simţit 
mai puternic ca atunci când era pus în lanţuri şi redus la neputinţă. 


Un alt poet, D. Zabzynski, cântă forţa Mariei care se reflectă în tăieturile de pe faţa 
el: "Toată frumoasă eşti şi fără pată, Fecioară Sfântă; de ce totuşi ai cele două tă- 
ieturi de pe faţă? Spune-ne înţelesul darurilor tale: pentru ce ai primit acest soi de 
frumuseţe? Acum înţelegem ce ţi s-a întâmplat: le-ai primit de la oamenii nele- 
giuiţi, sunt semnele forţei tale, pentru că toţi duşmanii lui Dumnezeu se tem de ti- 


Cu gândul la sanctuarul de la Jasna Gora, prezentăm Sfintei Fecioare gândurile şi 
propunerile noastre bune. 


În acest scop ne putem folosi de cuvintele rostite de regele Ian Razimierz care la | 
aprilie 1656 a declarat-o, pentru prima dată, pe Sfânta Fecioară — Regina Poloniei, 
i-a închinat ei regatul şi i-a făcut jurământ de fidelitate: "Regină... promit să trăiesc 
fără păcate de moarte, promit să rămân fidel Sfintei Biserici şi păstorilor ei, promit 
să trăiesc în pace, să iert tot răul ce mi s-a făcut, să fac bine tuturor, promit să duc 
o luptă necruțătoare împotriva greşelilor şi obişnuinţelor mele rele şi să-mi port 
paşii pe calea virtuţii." 


Pelerinaj la Czestochowa | 


http://dinimaginatie.blogspot.com/2012/04/madona-neagra.html 


Icoana Maicii Domnului Neagra din Czestochowa 


În biserica mânăstirii Jasna-Gora (care se tâlcuieşte „culme luminoasă”) se află cea 
mai vestită icoană a Maicii Domnului, Preasfânta Născătoare de Dumnezeu, din 
Polonia, una dintre cele mai vestite icoane ale lumii, numită şi „Madona neagră”, 
datorită chipului mai întunecat al acesteia, față de alte icoane. 


Icoana face parte din categoria celor „care arată calea”, Hodigitria (Călăuzitoarea), 
în care Preasfânta Născătoare de Dumnezeu ÎI ţine pe braţul stâng pe Mântuitorul, 
arătând spre EI cu mâna dreaptă; astfel, ni se arată Cine este Calea, Adevărul şi 
Viaţa, Fiul lui Dumnezeu întrupat. 


Într-un document din 1474 se precizează că icoana a fost zugrăvită de Sfântul apo- 
stol şi evanghelist Luca, la cererea creştinilor din Ierusalim. 


Renumită de la începuturile creştinismului pentru minunile pe care le săvârşea, 
icoana a fost adusă de la Ierusalim la Constantinopol în sec. IV, de către Sfânta 


împărăteasă Elena, unde ar fi poposit vreme de cinci secole, săvârşind nenumărate 
minuni. 


Leon, principele Prusiei (Ruteniei), şi-a dorit foarte mult deținerea acestui odor, 
aducându-l în ţara sa şi aşezând icoana într-o biserică ridicată special, în cinstea ei. 
De aici, icoana a fost dusă mai târziu în Ungaria şi apoi în Polonia. 


Potrivit tradiției locale, un alt prinţ, după câteva decenii, ar fi dorit să ducă icoana 
în Silezia, dar caii de la căruţă nu se urneau din loc şi icoana devenise deodată 
foarte grea. Dându-şi seama că se întâmplă ceva neobişnuit, prinţul îngenuncheat s- 
a rugat Preasfintei Născătoare de Dumnezeu să conducă dânsa caii acolo unde do- 
reşte să fie statornicită icoana. 


In urma rugăciunii, caii au pornit liberi şi s-au oprit pe culmea Jasna Gora de la 
Czestochowa. 


Impresionat, înțelegând că aceasta este dorinţa Măicuţei Domnului, prinţul a ridicat 
aici o mânăstire şi un sanctuar, aducând de la Budapesta călugări paulini (ordin 
călugăresc paulin, din sec. XII, numiţi astfel după închinarea la moaştele Sfântului 
pustnic Pavel din Tebaida, aduse în urma cruciadelor la Budapesta). 


În 7 septembrie 1382, după cum confirmă cronicile, prinţul Vladislav Jagello a dus 
icoana în nou ctitorita mânăstire de pe colina Jasna-Gora. În urma acestui fapt, s-a 
constituit aici un mare centru de pelerinaj, atât pentru populaţia băştinaşă, cât şi 
pentru alți credincioşi, din ţările învecinate. De asemenea, mânăstirea a devenit 
cetatea unde se păstra tezaurul ţării. 


Mai apoi, în 1430, husiţii (sau după alte izvoare, bandiți plătiți de nobili polonezi) 
au pătruns în mânăstire, cu gând de jefuire, chiar în Săptămâna mare. Ei vizau te- 
zaurul, dar neaflându-l, au trecut la furtul de cele sfinte, al odoarelor bisericii. Vă- 
zând aceştia că la icoana Preasfintei Născătoare de Dumnezeu sunt multe daruri 
aduse de credincioşi, au râvnit să ia icoana cu totul, şi cu darurile, numai că nu du- 
pă dorinţa lor necugetată şi profanatoare s-au petrecut lucrurile... 


Pentru a doua oară, icoana a devenit atât de grea, încât nu au mai putut să o tran- 
sporte. Înciudaţi, acei oameni fără frică de Dumnezeu au lovit icoana cu sabia, lă- 
sând trei tăieturi pe obrazul drept al Măicuţei noastre, înfăţişată în icoană. Aceste 
urme se mai văd şi astăzi în icoana prea curatei Maici. 


După aceasta, icoana a fost dusă la Cracovia pentru a fi restaurată. Cum nu s-a reu- 
şit acest lucru, pentru că artiştii de aici nu cunoşteau tehnica ce stătuse la baza zu- 
grăvirii icoanei, s-a hotărât în final copierea acesteia, chiar şi cu tăieturile din 
obraz. 


Dar pentru că legenda se împleteşte cu adevărul, nu se ştie până azi cu certitudine 
cum s-au petrecut evenimentele. În orice caz, tâlharii ce doriseră jefuirea mânăstirii 
au fost alungaţi, urmând ca în mai multe rânduri Preasfânta Născătoare de Dumne- 
zeu să ajute poporul polonez şi pe închinătorii veniţi cu evlavie şi rugăciune în faţa 
icoanei sale din Czestochowa. 


Se aminteşte, spre exemplu, de ridicarea asediului suedez, din 1655 şi 1657, în 
urma rugăciunii localnicilor la Sfânta icoană. 


De aceea, pelerinajul la icoană a sporit an de an, cu precădere la datele de prăz- 
nuire ale acesteia, şi anume: 6 martie, 3 mai şi 26 august. Mai mult însă, icoana 
este şi un simbol aparte pentru poporul polonez, de libertate şi eliberare de sub 
ocupaţia germană şi regimul comunist, mii şi milioane de oameni unindu-şi rugă- 
ciunile în faţa icoanei făcătoare de minuni, către Mijlocitoarea cea mare a creşti- 
nilor, din icoană. 


În fiecare an, la Czestochowa sosesc între 4 şi 5 milioane de pelerini, acesta fiind 
cel mai mare centru spiritual al Poloniei. Nu numai oameni de rând, ci şi savanţi, 
oameni politici, însuşi papa, vizitează mânăstirea Jasna Gora şi se închină cu evla- 
vie deosebită la icoană. 


De asemenea, se obişnuieşte ca în fiecare seară, icoana să fie acoperită cu un văl, 
de către călugării mânăstirii, iar dimineaţa să 1 se dezvelească chipul, în cadru so- 
lemn. Călugării paulini ai acestei mânăstiri au considerat o formă de cinstire a 
Născătoarei de Dumnezeu consemnarea a cât mai multora dintre minunile sale, re- 
latate de credincioşi. Mu de minuni sunt deja consemnate, iar şirul acestora nu se 
opreşte, după cum mila Maicii Domnului nu încetează a se revărsa asupra creşti- 
nilor, până la sfârşit. 


Cea mai mare procesiune spre această icoană se organizează pentru sărbătorirea 
Adormirii Maicii Domnului, 15 august, când pelerinii vin mai ales pe jos, fiecare 
grup având stindardul specific parohiei din care provine. Atunci, credincioşi din 
Ucraina, Estonia, Lituania, Belgia şi din întreaga Europă se alătură polonezilor, 
unindu-se în rugăciune înaintea icoanei Născătoarei de Dumnezeu, făcătoare de 
minuni şi mângâietoare a sufletelor zbuciumate. 


Sursa: 
https://www.maicadomnului.ro/icoana-maicii-domnului-neagra-din- 
czestochowa_1164_p0.html 


Lavinia Bălulescu - Madona Neagră de la Czestochowa, icoana făcătoare de 
minuni, este adusă în Timişoara 


10.09.2012 


Czestochowa este cel mai cunoscut loc de pelerinaj din estul Europei. O copie a 
acestei icoane se află şi în România, la Cacica - loc de pelerinaj pentru dieceza 
romano-catolică de laşi. Icoana făcătoare de minuni va fi adusă în Timişoara pe 
data de 13 septembrie, la Biserica Greco-catolică Sfânta Mania Regina Păcii. 


Tradiţia spune că icoana Madonei negre a fost pictată de însuşi evanghelistul Luca, 
care a folosit e o bucată de lemn de chiparos luată din casa în care a copilărit Isus. 


Timp de 300 de ani, ea ar fi stat la Ierusalim, apoi a fost adusă la Constantinopol, 
odată cu Sfânta Cruce a lui lisus. Acolo un tătar a tras o săgeata în ea, care a trecut 
prin gâtul icoanei. 


Apoi icoana a stat 600 de ani la Kiev, după care a fost adusă la mănăstirea de la 
Czestochowa (pe dealul Jasna Gora), în Polonia, unde se află şi în ziua de astăzi. 


In 1430 un soldat a vrut s-o taie cu sabia, însă după două tăieturi pe obrazul fe- 
cioarei, soldatul a căzut la pământ şi a murit. Atât împunsătura cu săgeata, cât şi 
tăieturile cu sabia, se văd până astăzi pe icoană. 


Faptul că ea este neagră se datorează lumânărilor aprinse în faţa ei. 


Icoana este vestită pentru minunile de respingere a duşmanilor în timpul atacurilor 
de către sarazini în Constantinopol, de către suedezi în Polonia; ruşii au fost res- 
pinşi la Vistula în 1920, când mii de polonezi au pornit din Varşovia la Czesto- 
chowa, pentru a cere ajutor Maicii Sfinte; în timpul ocupaţiei naziste şi comuniste 
n-au încetat pelerinajele la această icoană făcătoare de minuni, în ciuda numeroa- 
selor încercări ale guvernului de a le opri. 


In 1993 națiunea poloneză a obţinut interzicerea legii avortului, după o campanie 
intensivă de rugăciuni şi pelerinaje în acest loc. 


S-au semnalat convertiri şi vindecări la simpla întâlnire cu icoana. 


Papa loan Paul II s-a dus în faţa icoanei celebre la vizitele sale istorice în Polonia 
din 1979, 1983 şi 1991 pentru a se ruga, după cum relatează reprezentanţii Bisericii 
Sfânta Maria Regina Păcu. 


Czestochowa este cel mai cunoscut loc de pelerinaj din estul Europei. O copie a 
acestei icoane se află şi în România, la Cacica - loc de pelerinaj pentru dieceza 
romano-catolică de laşi. 


Icoana făcătoare de minuni şi salvatoare în vremuri de restriște ai omenirii se alfă 
într-un pelerinaj mondial "De la ocean la ocean", care a început în estul îndepărtat 
al Asiei şi se va opri la Fatima, Portugalia, vizitând atât Biserici ortodoxe cât şi 
cele catolice din diverse ţări. 


Icoana Maicii Domnului Czestochowa sau Madona neagră pictată de Sfântul 
evanghelist Luca care mijloceşte pentru pace 


O icoană superbă ce reprezintă o copie a icoanei Maicii Domnului Czestochowa - 
aparține tipului „Hodegitria”- O victorie invincibilă sau Madona neagră, o icoană 
importantă sărbătorită şi de ortodocşi cât şi catolici din toată lumea. 


Sărbătorirea icoanei Maicii Domnului: 6 martie ;9 septembrie şi 27 august. 


Icoanele făcătoare de minuni de la Vladimir și Czestochowa ale Maicii Domnului 
au fost pictate de apostol şi evanghelist Luca în camera superioară a Sionului din 
Ierusalim. 


Icoana Maicii Domnului din Vladimir este pictată pe tabla mesei la care mânca 
Sfânta Familie. Se presupune că icoana Maicii Domnului din Czestochowa este 
pictată pe aceeaşi tablă. 


Sărbătoarea icoanelor făcătoare de minuni ne aminteşte creștinilor din vremurile 
din urmă, că imposibilul poate fi realizat prin pocăință şi rugăciune. 


Rugăciunea în fața icoanei mijloceşte pacea între părțile aflate în conflict, în 
războaie „dar şi în familie. Ajută la vindecarea de boli grave şi incurabile, salvează 
oamenii de la moarte, protejează călătorii și militarii în războaie. 


Maica Domnului îl ţine pe Fiul cu mâna stângă, cu mâna dreaptă îndeamnă la rugă- 
ciune. În mâna stângă, Pruncul ţine o Evanghelie închisă, cu mâna dreaptă binecu- 
vântează, iar pe chipul Maicii Domnului puteţi vedea urme de răni pe care le-a pri- 
mit în timpul invaziei inamice. Arătând spre lisus cu mâna stângă, Maica Domnu- 
lui atrage atenţia asupra Fiului ca fiind singura cale dreaptă spre mântuire. Mâna 
stângă a lui lisus face mai mult decât doar să țină Cartea, această acţiune înseamnă 
că toată cunoașterea în plinătatea ei este numai în mâinile lui Dumnezeu. 


La această icoană vin în mod frecvent pentru binecuvântarea Preasfintei Născă- 
toare Maria şi a Domnului lisus Hristos în mod tradițional mirii pentru o căsătorie 
binecuvântată. 


S-au înregistrat şi multe minuni de vindecare de diferite boli. Simţind puterea 
icoanei asupra lor, mulţi oameni şi-au revenit, au aruncat cârje, s-au ridicat în pi- 
cioare. 


Toate acele minuni pe care le-a făcut icoana sunt înregistrate într-o carte specială. 


Se sărbătoreşte pe 7 ianuarie, când exact la ora 16, încep slujbele de rugăciune și 
citirea acatistului cu rugăciuni pentru darul ţarului ortodox şi păstrarea Rusiei de 
forțele anti-Hristos. 


Este o icoană prețioasă în casa fiecărui creştin. 


Cornel Cadar - Icoana Maicii Domnului de la Cacica 


Se împlinesc anul acesta 200 de ani de când icoana Maicii Domnului a fost adusă 
în prima biserică din Cacica. 


În nord-estul României, în Bucovina, la 19 kilometri de Gura Humorului şi la 36 
de kilometri de Suceava se află Cacica. Localitatea este aşezată între două dealuri 
(al Troianului, pe care se află cimitirele, şi Celălalt Deal, pe care este aşezată sa- 
lina) acoperite cu păduri şi pajişti, delectând privirea oricărui trecător. Ea este cu- 
noscută atât prin salina existentă, cât şi prin sanctuarul marian al Bisericii Catolice. 


Numele de „Cacica“ îşi are originea din limba slavă, „kaczika“ însemnând „rață“. 
In zonă, la poalele pădurii, erau numeroase mlaştini cu stufăriş, în care mişunau 
rațe sălbatice. 


În anul 1784 s-a descoperit zăcământul de sare din zonă, iar în anul 1791 s-a des- 
chis salina din Cacica şi au fost aduşi muncitori şi tehnicieni din Polonia, în special 
de la Minele Bohnia şi Wieliczka. 


Primele 20 de familii catolice au sosit în anul 1792. Muncitorii au primit pământ şi 
loturi de casă, formând localitatea Cacica. Mai târziu, au venit şi muncitori ucrai- 
neni şi români ortodocşi. 


Prima cameră de exploatare din masivul de sare a fost cioplită manual, cu ciocanul 
şi dalta, şi folosită drept capelă pentru cult, cu hramul „Sfânta Varvara“, patroana 
minerilor. Ea se poate vedea şi astăzi. 


După ce se coboară cele 280 de trepte de lemn în prima galerie, la 27 de metri 
adâncime, se găseşte Capela „Sfânta Varvara“. In apropiere, în jurul unei cruci de 
sare, este şi o capelă ortodoxă, mai nouă. 


De asemenea, în salină se pot vizita: Lacul Sărat (38 de metri sub pământ), sala de 
destindere (44 de metri sub pământ), sala de sport, altădată depozit de brânză (60 
de metri sub pământ). 


Bazilica se află în centrul localităţii, faţă în faţă cu salina. A fost construită între 
anii 1903 şi 1904, în stil neogotic, în crucieră, din piatră cioplită şi cărămidă roşie 
presată, urmând un proiect din Polonia. 


În aceasta se află o icoană miraculoasă a prea curatei Fecioare Maria, copie a 
icoanei „Madona neagră“ de la Czestochowa (Polonia). A fost adusă în anul 1809, 
când s-a sfinţit prima biserică. Este vorba de biserica a cărei construcţie a început 
în anul 1806, fiind sfinţită în anul 1826. 


Mai înainte, icoana a stat într-o biserică armeano-catolică din Stanislawow (Po- 
lonia). Nu se ştie cu exactitate anul când a fost pictată, dar se presupune a fi din se- 
colul al XVII-lea. 


Atunci când a fost sfinţită actuala bazilică, la 16 octombrie 1904, s-a stabilit cele- 
brarea oficială a hramului şi a pelerinajului în cinstea Adormirii Maicii Domnului 
(15 august). 


Cultul icoanei miraculoase şi pelerinajul prilejuit de sărbătoarea Adormirea Maicii 
Domnului s-au dezvoltat, iar numărul pelerinilor din ţară şi din străinătate a fost 


din ce în ce mai mare. 


În ziua de 15 august 1996, biserica a fost declarată sanctuar diecezan. 


La 15 august 1997 a fost declarată sanctuar naţional, iar la 14 august 2000, papa 
Ioan Paul al II-lea a acordat bisericii titlul de „basilica minor“. 


Credincioşii catolici veniţi la muncă şi stabiliți la Cacica au fost asistați spiritual 
mai întâi de preoţii din Parohia Gura Humorului. 


În anul 1810 a luat fiinţă Parohia Romano-Catolică din Cacica. Astăzi, în Cacica 
mai trăiesc 170 de familii de polonezi, cu 415 credincioşi. 


Având dimensiunile de 86x60 cm, icoana este pictată pe pânză. Icoana reprezintă 
pe Preasfânta Fecioară Maria ţinând în braţe pe Pruncul lisus, care cu mâna stângă 
strânge la piept o carte, iar dreapta o are ridicată în semn de binecuvântare. Fe- 
cioara Maria şi lisus au coroane de stele. Palma dreaptă a Mariei este îndreptată 
către lisus, ca şi cum ar spune: „Faceţi tot ce EI vă zice!“. Un basorelief din lemn 
aurit şi argintat acoperă icoana, lăsând la vedere feţele şi palmele Maicii Domnului 
şi ale Pruncului lisus. 


De la începutul secolului trecut, de la sfințirea bisericii, a rămas o mărturie scrisă 
despre icoană: „ Emoționant a fost momentul în care, după ceremoniile de sfințire a 
bisericii, Excelenţa sa arhiepiscopul a adus cu mâinile sale proprii din capelă 
icoana făcătoare de minuni a Maicii Domnului, aşezând-o pe altarul principal, iar 
de aici cu ea a binecuvântat mulțimea. Nu a existat nici unul care să nu fi vărsat 
lacrimi de emoție, când Maica Domnului mulțumea tuturor pentru noul ei lăcaş. 
Apoi icoana a fost aşezată pe altarul principal, pe care Regina cerului şi-a luat lo- 
cul cuvenit lângă lisus Hristos, prezent în prea sfântul sacrament “. 


In sanctuarul de la Cacica, în faţa acestei icoane, în decursul anilor, mii de pelerini 
au găsit mângâiere şi vindecare în rugăciune. Reînnoiţi sufleteşte, ei se întorc an de 
an spre casele lor. 


Icoana Maicii Domnului din sanctuar îndreaptă mereu privirile spre cea care este 
„plină de har“, pentru a contempla împreună cu ea minunile pe care Dumnezeu le 
face zi de zi cu noi. 


Sursa: 


https://ziarullumina.ro/opinii/repere-si-idei/icoana-maicii-domnului-de-la-cacica- 
40502.html 


Pr. Cristian Diac: Icoana de la Cacica - istorie şi semnificaţie 


Cu ocazia vizitei papei Francisc la laşi, la 1 iunie 2019, icoana Maicii Domnului va 
fi adusă de la Sanctuarul din Cacica şi aşezată în catedrala "Sfânta Fecioara Maria 
Regină" din laşi. Pregătirea pentru acest moment de întâlnire extraordinar va avea 
un caracter marian, credincioşii fiind invitaţi să se roage într-un mod special timp 
de nouă zile, adică o novenă, în faţa acestei icoane. 


Cu câteva momente înainte de sosirea papei Francisc la laşi, icoana va fi purtată în 
procesiune spre locul întâlnirii, adică pe scena special amenajată din faţa Palatului 
Culturii, pentru a arăta că Maica Domnului, stăpână prea iubită în această ţară care 
este "grădina ei", îi veghează cu prezenţa sa spirituală şi iconică pe toţi cei care vor 
să trăiască în credinţă şi rugăciune această întâlnire cu papa. 


Icoana Maicii Domnului de la Cacica este copia unei dintre cele mai cunoscute 
icoane ale Fecioarei Maria din lumea catolică. Este vorba despre "Madona neagră" 
(Czarna Madonna) de la Czestochowa (Polonia). 


Până în prezent, ea a fost vizitată şi văzută de mii de pelerini din ţară şi din 
străinătate, în sanctuarul internaţional de la Cacica, din inima Bucovinei. 


Icoana a ajuns la Cacica pentru prima dată în urmă cu aproximativ 210 ani. Con- 
textul istoric care a prilejuit stabilirea ei în această localitate este cel al venirii 
polonezilor în această zonă a Bucovinei, pentru a extrage zăcămintele de sare des- 
coperite aici. 


In amintirea pelerinajelor de la Czestochowa, noii veniţi au adus cu ei o copie a 
icoanei care exista în renumitul sanctuarul marian. Istoria acesteia merge în trecut 
până în secolul al XVII-lea. 


Mai întâi, icoana a stat într-o biserică a iezuiţilor din Stanislawow, sudul Poloniei, 
ca mai apoi să fie aşezată în prima biserică din Cacica, ctitorită în anul 1809. După 
aproape 100 de ani, mai exact la 16 octombrie 1904, este sfințită actuala biserică, 
iar icoana care o reprezintă pe "Madona neagră" este aşezată la loc de cinste, în 
altarul principal, întâmpinând cu frumuseţea ei pe orice pelerin imediat după păşi- 
rea pragului bisericii. 


Trecerea timpului şi-a pus amprenta peste icoană, ea necesitând lucrări de restau- 
rare. Prima parte a lucrărilor s-a desfăşurat la Iaşi, la Palatul Culturii, în perioada 
septembrie 2009 - mai 2010. Negăsindu-se în România un bijutier specializat în 
acest tip de lucrări, icoana a fost dusă la Czestochowa, în Polonia şi încredinţată 
unor specialişti care, în condiţii optime, au finalizat procesul de restaurare într-un 
interval de câteva luni. Aceasta s-a concretizat în curățarea picturii propriu-zise Şi 
de asemenea în refacerea coroanei şi a mantiei Fecioarei. Vechea mantie din lemn 
a fost împodobită cu foiţă de aur alb şi galben. 


Până în momentul de faţă, icoana Maicii Domnului de la Cacica a vizitat toate co- 
munităţile catolice din Dieceza de laşi, între anii 2010 şi 2014, când Dieceza de 
laşi a reflectat cu precădere la identitatea familiei creştine şi vocaţia acesteia pentru 
lumea contemporană. 


Pelerinajul venerării icoanei s-a numit "Peregrinatio Mariae", în traducere "Peleri- 
najul Mariei", subliniind o realitate spirituală, şi anume că Maria însăşi a mers la 


toţi cei care îi recunosc maternitatea şi ocrotirea, pentru a-i întări în credinţă şi în 
drumul spre mântuire. 


Un alt moment important din "biografia" acestei icoane, care merită menţionat, 
este "vizita" pe care a făcut-o la Vatican şi întâlnirea ei cu papa Francisc. Acest lu- 
cru s-a întâmplat la 30 aprilie 2014, în prezenţa unei delegaţii conduse de PS Petru 
Gherghel, episcop de laşi. Sfântul părinte, cu această ocazie, a binecuvântat noile 
veşminte şi coroane ale Maicii Domnului. Acestea au fost realizate de artişti de la 
sanctuarul Maicii Domnului de la Czestochowa şi Gdansk (Polonia). Încoronarea 
oficială a avut la Cacica, prilejuită de pelerinajul internațional de la 15 august 
2014. 


Având dimensiunile de 86x60 cm, icoana o reprezintă pe Preasfânta Fecioară Ma- 
ria ţinând în braţe pe pruncul Iisus. Pictura pe pânză este acoperită cu un basorelief 
din lemn aurit, lăsând să se vadă feţele şi palmele lui lisus şi ale Maicii Domnului. 
Maria şi lisus au pe cap coroane. Mâna dreaptă a Fecioarei este îndreptată către 
Iisus, sugerând îndemnul ei evanghelic: "Faceţi tot ce vă va spune!" În mâna stân- 
gă, pruncul lisus strânge la piept o carte, iar mâna dreapta o are ridicată în semn de 
binecuvântare. 


Sfintei Fecioare Maria îi sunt încredinţaţi tinerii şi toate familiile creştine, care do- 
resc să trăiască în această lume vocaţia creştină, inspirându-se şi lăsându-se călău- 
ziţi de cea care este invocată ca Regină a Familiilor şi ajutor al creştinilor. 


Sanctuarul de la Cacica 


Sanctuarul de la Cacica îşi începe istoria la 16 iulie 1903, când localnicii împreună 
cu preoţii lor au considerat că este necesară construirea unei noi biserici. Lucrările 
au fost puse sub egida Fecioarei Maria, prin cuvintele "In te Mater speravi” (În 
tine, Mamă, am sperat), şi coordonate de episcopul losif Weber. La 16 octombrie 
1904 a avut loc sfințirea bisericii, contribuţia credincioşilor de la Cacica şi a 
celorlalte comunități din Bucovina fiind decisivă pentru accelerarea şi finalizarea 
lucrărilor într-un timp atât de scurt. 


Biserica este construită în stil neogotic, materialul principal folosit fund piatra şi 
cărămida roşie. Înălţimea ei măsoară 50 m la turlă, lungimea 36 m, iar lăţimea este 
de 17,5 m. Deasupra intrării în biserică, în fereastra mare de la cor, a fost 
amplasată figura lui Hristos, din piatră, pe cruce, iar în partea ei inferioară se vede 
monograma aurită a Mariei, cu înscrisul în limba polonă: "O, Marie neprihănit 
zămislită, roagă-te pentru noi!" 


Biserica primeşte titlul de Sanctuar Diecezan în anul 1996, prin decretul PS Petru 
Gherghel, episcop de Iaşi, luându-se în consideraţie importanţa tot mai mare a ace- 
steia ca loc de rugăciune pentru numeroşii pelerini care veneau aici. 


Un an mai târziu, cu acordul Conferinţei Episcopilor din România, Sanctuarul de la 
Cacica devine Sanctuar național, cu toate demnitățile şi privilegiile, cu propriul 
status. 


Marele Jubileu din anul 2000 aduce sanctuarului o nouă recunoaştere: biserica din 
Cacica este recunoscută public de către Sfântul papă loan Paul al II-lea, şi devine 
Basilica Minor, la 14 martie 2000. Acesta este un titlu onorific pentru o biserică, 
acordat numai de către papă. Astfel este întărită legătura respectivei biserici cu 
episcopul Romei şi, de asemenea, îi este evidenţiată importanţa în regiunea unde se 
află. De regulă, bisericile frecventate de pelerini mulţi primesc acest titlu. 


ro.wikipedia.org - Madona neagră de la Czestochowa 


Madona neagră de la Czestochowa, Polonia 


Madona neagră de la Czestochowa (în poloneză: Czarna Madonna sau Matka Bo- 
ska Czestochowska; în latină - Imago thaumaturga Beatae Immaculatae Conceptae 
Virginis Mariae, in Claro Monte şi WencroxoBckaa ukona boxueii Marepu în 
slavonă) este o icoană venerată a Fecioarei Maria găzduită la mănăstirea Jasna 
Gora în Czestochowa, Polonia. 


Icoana 


LAU 


Istoricul Michael P. Duricy afirmă despre Madona neagră că ""este atât de veche, 


A A . . . E, . . ] 
încât nu 1 se cunoaște originea, de parcă ar fi picat din cer". 


Originile icoanei şi data pictării sale sunt încă disputate între cercetători. Dificul- 
tatea în datarea icoanei provine din faptul că imaginea originală a fost repictată, 
după ce a fost grav avariată de raziile husite în 1430. Restauratorii medievali, 
nefiind familiarizați cu metoda de pictură în encaustic, au constatat că vopselele 
aplicate în zonele afectate erau „pur şi simplu înlăturate de pe imagine”, potrivit 
cronicarului Risinius, şi soluţia lor a fost de a şterge imaginea originală şi de a 


a b Cavendish, R. (Ed.) (2009). Locuri Istorice din Patrimoniul UNESCO. In colaborare cu 


Unesco. Prefaţată de Koichiro Matsuura, Director General Unesco. Editura Rao, p. 602. 
A 


repicta pe panoul original, care a fost considerat a fi sfințit din cauza originii sale 
legendare ca parte a mesei din casa Sfintei Familu. 


Pictura reprezintă o compoziţie tradițională bine cunoscută în icoanele din Biserica 
Ortodoxă, iar icoana e compusă în stil bizantin. Fecioara Maria este pictată ca 
"Hodigitria" ("Cea care arată Calea"). În tablou, Fecioara dirijează atenţia de la ea 
însăşi, făcând un gest cu mâna dreaptă către lisus ca sursa mântuirii. La rândul său, 
copilul lisus întinde mâna dreaptă spre privitor, în semn de binecuvântare, în timp 
ce ţine o carte de Evanghelii în mâna stângă. Icoana arată Madonna în haină de 
Fleur de Lys. 


Istoricul icoanei 
Tradiţia după Luca 


Icoana Sfintei Maria de la Czestochowa a fost strâns asociată cu Polonia în ultimii 
şase sute de ani. Istoria ei înainte de sosirea sa în Polonia este învăluită în nume- 
roase legende, care trasează originea icoanei pâna la Sfântul Luca, care ar fi pictat- 
o pe o masă de cedru din casa Sfintei Familii. 


Sosire în Czestochowa 


Unul dintre cele mai vechi documente din Mănăstirea Jasna Gora spune că icoana a 
călătorit de la Ierusalim prin Constantinopol și Belz, pentru a ajunge in final la 
Czestochowa, în august 1382 de către Vladislav din Opole, duce de Opole. 


Totuşi, surse mai recente ucrainene susțin că fost luată de Vladislav din Opole de 
la Castelul Belz, când oraşul a fost încorporat în regatul polonez, iar şi mai de- 
vreme în istoria sa a fost adusă la Belz cu multe ceremonii şi onoruri de către 
cneazul Lev I din Galicia. 


Auritele fleur-de-lis, pictate pe vălul albastru azur al Fecioarei, sunt de fapt iden- 
tice cu cele din stema regilor Franţei, iar explicația cea mai probabilă este că 
icoana a fost prezentă în Ungaria în timpul domniei lui, fie Carol 1 al Ungariei, fie 
Ludovic cel mare, regi unguri din dinastia de Anjou, care au avut, probabil, fleur- 
de-lis din blazonul lor familial pictate pe icoană. 


Acest lucru sugerează că icoana a fost probabil, adusă la Jasna Gora de către călu- 
gării fondatori de la mănăstirea lor paulină din Ungaria. 


Incoronarea ca Regină şi protectoare a Poloniei 


Madonna neagră este creditată cu salvarea în mod miraculos a mănăstirii de la 
Jasna Gora în timpul invaziei din secolul XVII. 


Asediul de la Jasna Gora a avut loc în iarna anului 1655, în timpul războiului de 
Nord, "Potopul" - denumire sub care e cunoscută invazia de către suedezi a Repu- 
blicii polono-lituaniene. Suedezii au făcut încercarea de a captura mănăstirea Jasna 
Gora din Czestochowa. 


Totuşi, asediul care a durat luni de zile a fost ineficient, iar o forță mică formată 
din călugării de la mănăstire conduşi de starostele lor şi susținută de voluntari lo- 
cali, cea mai mare parte din nobilime, au infrânt pe mercenarii germani numeric 
superiori, au salvat icoana lor sacră şi conform unor relatări contemporane eve- 
nimentelor, au schimbat cursul războiului. 


La scurt timp după aceea, în catedrala din Lviv, la 1 aprilie 1656, loan Cazimir, 
regele Poloniei, pronunță în mod solemn jurământul lui de a consacra ţara pro- 
tecției fecioarei Maria, pe care a proclamat-o patroana ei şi regină peste toate do- 
meniile din regatul său. 


Se spune că regele loan Sobieski, înainte de a porni spre Viena, pentru a o des- 

presura din asediul otomanilor, s-a rugat în faţa icoanei prea curatei Fecioare Maria 

de la Czestochowa. 


Legende despre înfățișarea icoanei 


O altă legendă a Madonei negre de la Czestochowa susține că prezența picturii 
sfinte a salvat biserica de la distrugere într-un incendiu, dar nu înainte ca flăcările 
să fi întunecat pigmenţii icoanei. 


Legenda în ceea ce priveşte cele două cicatrici de pe obrazul drept al Madonei 
negre este că husiţii, care au luat cu asalt mănăstirea paulină în 1430, au procedat 
la jefuirea sanctuarului. Printre lucrurile furate a fost şi icoana. După ce au pus-o în 
căruţa lor, husiţii au încercat să scape, dar caii lor au refuzat să plece din loc. Atu- 
nci, ei au aruncat portretul la pământ și unul dintre jefuitori a scos sabia şi a pro- 


* Jan Pach, Wlodzimierz Robak, Jerzy Tomzinski, (1991) Jasna Gora. Sanctuaire de la Mere de 
Dieu, p.79. 


vocat două tăieturi adânci. Atunci când tâlharul a încercat să o taie a treia oară, el a 
căzut la pământ şi s-a târât în agonie până la moartea sa. 


În ciuda încercărilor de a repara urmele acestor cicatrici, restauratorii au avut difi- 
cultăţi în acoperirea acestor slash-uri (şi au aflat că icoana a fost pictată cu tempera 
infuzată cu ceară diluată). În comemorarea atacului, două tăieturi de pe obrazul 
drept au fost desenate cu un stilou. 


O altă legendă afirmă că, odată ce tâlharul a lovit de două ori pictura, fața Fecioarei 
Maria a început să sângereze, şi în panică, speriați, husiţii s-au retras şi au lăsat 
icoana. 


In zilele noastre 


Din cauza Madonei negre, Czestochowa este considerată ca fiind altarul cel mai 
popular în Polonia, mulți catolici polonezi făcând un pelerinaj acolo în fiecare an. 
Deseori, localnicii se aliniază pe marginea drumului ca să le ofere pelerinilor mân- 
care, dat fiind că cei care au mers pe jos distanţa până la Czestochowa au avut de 
mers toată ziua. 


Devotamentul pentru imaginea Madonei negre de la Czestochowa 
în alte tradiţii 


După cum reiese din icoana din dreapta, şi creştinilor ortodocşi le era cunoscută 
imaginea Madonei negre. 


În Voodoo, se crede că o descriere comună a Erzuliei îşi are originea în copii ale 
icoanei Madonei negre de la Czestochowa, aduse în Haiti de soldați polonezi lup- 
tând de ambele părți ale Revoluţiei din Haiti de la 1802. 


Adesea, ea este reprezentată ca o femeie plină de viaţă şi plină de cicatrice, care 
ține un copil, protector, într-o mână și un cuțit în cealaltă. Ea este o războinică şi o 
protectoare feroce în special a femeilor şi copiilor. 


In Santeria, această imagine este cunoscută ca Santa Barbara Africana. 


Ucrainenii au, de asemenea, o devoțiune specială pentru Madona de la Czesto- 
chowa. 


Biblografie: 

= „Black Madone: Fecioara de la Czestochowa ”. O 2008 Marian Biblioteca / 

(ajutor) 

Teodor Danalache - Icoana Maicii Domnului Neagră din Czestochowa 


Icoana Maicii Domnului Neagră din Czestochowa este una dintre cele sfinte relic- 
ve din Polonia, cât şi unul dintre simbolurile naţionale. 


Icoana este cunoscută şi sub denumirile de "Czarna Madonna" şi "Matka Boska 
Czestochowska", ea fiind păstrată în Mănăstirea Jasna Gora, care înseamnă "Mun- 
tele luminos". 


Originile acestei icoane, cât şi perioada din care ea datează, sunt încă foarte discu- 
tate şi controversate printre cercetători. 


Greutatea identificării anului din care datează icoana se datorează mai ales faptului 
că aceasta a fost zugrăvită încă o dată, peste imaginea originală, în anul 1430, în 
urma unui atac husit. Icoană fiind grav avariată, ea a necesitat repictarea. 


Restauratorii medievali, străini de metoda encaustică de zugrăvire a icoanelor, au 
realizat că vopseaua pe care aceştia au folosit-o în repararea icoanei, după atacul 
husit, a atacat atât de mult originalul, încât acesta a devenit complet inaccesibil. 
După expresia acestora "noua vopsea a măcelărit originalul". 


Potrivit cronicarului medieval Risinius, soluţia găsită în acea vreme a fost aceea de 
a şterge imaginea şi de a o repicta pe lemnul original al icoanei. Se crede că lemnul 
pe care a fost pictată icoana este blatul unei mese din casa dreptului Iosif, la care 
Maica Domnului şi Pruncul au mâncat adesea, în anii copilăriei Pruncului. 


Icoana Maicii Domnului Neagră din Czestochowa o înfăţişează pe Maica Domnu- 
lui în ipostaza de Îndrumătoare, în greacă "Hodighitria”, adică "Cea care arată Ca- 
lea". Maica Domnului este îmbrăcată într-un veştmânt înflorat. Fecioara nu atrage 
atenţia privitorului spre ea, ci spre Pruncul Iisus, pe care Îl şi arată cu mâna ei cea 
dreaptă, ca pe Unul ce a venit "pentru noi şi pentru a noastră mântuire”. Pruncul 
ridică mâna spre închinător, binecuvântându-l, în vreme ce în mâna stângă ţine 
Evanghelia. 


Icoana Maicii Domnului Neagră din Czestochowa - istoria 


Icoana Maicii Domnului numită "Neagră" este asociată cu imaginea Poloniei de 
mai bine de şase sute de ani. Istoria acesteia, dinainte de sosirea ei în Polonia, este 
zugrăvită în numeroase legende populare. 


Cea mai îndrăzneață şi frumoasă legendă spune că această icoană a fost zugrăvită 
de Sfântul apostol şi evanghelist Luca, pe o bucată de lemn din casa dreptului Iosif, 
anume pe blatul unei mese. 


Unul dintre cele mai vechi documente din Jasna Gora mărturiseşte despre călătoria 
icoanei din Ierusalim, prin Constantinopol şi Belz, până în Czestochowa, unde a 
ajuns în luna august a anului 1382. Aici ar fi fost adusă de către Wladyslaw Opol- 
czyk, duce de Opole. 


Surse ucrainiene mai noi spun că icoana a fost luată de Wladyslaw Opolski din 
Castelul Belz, în momentul în care oraşul a fost încorporat în regatul polon. Ace- 
leaşi documente spun că icoana a fost adusă în Belz, cu mare solemnitate şi cinste, 
de către cneazul Lev 1 de Galicia. 


Florile aurii de iris, zugrăvite pe veştmântul albastru închis al Maicii Domnului, 
sunt considerate a fi o mărturie a prezenţei acestei icoane în Ungaria, fie sub dom- 
nia lui Charles I al Ungariei, fie sub cea a lui Louis cel mare, regi ungari din dina- 
stia de Anjou. Se crede că aceştia sunt cei ce au cerut ca "floarea de iris", simbol al 
emblemei familiei lor, să fie zugrăvită pe veştmintele Maicii Domnului. 


Maica Domnului cea Neagră este mult iubită pentru minunile săvârşite înaintea ei. 
Se crede că Maica Domnului este cea care a salvat Mănăstirea Jasna Gora, în urma 
unei invazii a suedezilor, în secolul al XVII-lea. 


Acest ajutor al Maicii Domnului l-a făcut pe regele Ioan al II-lea Casimir Vasa să 
"o încoroneze" pe Maica Domnului ca "Doamnă de Czestochowa" şi "Regină şi 

Protectoare a Poloniei", în Catedrala din Lwow, în data de 1 aprilie 1656. 


Icoana Maicii Domnului Neagră din Czestochowa - legende 
Icoana Maicii Domnului este numită "Neagră" datorită culorii ei închise, datorate 
unui incendiu ce a cuprins biserica, dar nu şi icoana. Icoana a supravieţuit în chip 
minunat flăcărilor, însă a rămas afumată, ca mărturie a minunii. 


Cele două cicatrici de pe obrazul Maicii Domnului sunt urme ale necredinţei păgâ- 
nilor. În anul 1430, când husiţii au atacat Mănăstirea Pauline, ei au devastat 
biserica şi au furat obiectele de valoare. Icoana a fost şi ea furată de păgâni, ca una 
ce era veche şi de valoare. 


Pusă în carele trase de cai, acestea nu s-au putut urni din loc, oricât au fost de for- 
țați caii. Dându-și seama că ceva din căruţă îi oprea, ei au dat mai multe obiecte 
jos. Când au dat jos icoana Maicii Domnului, carele s-au putut mişca. Atunci, unul 
dintre soldaţi a lovit icoana cu sabia, de două ori. Când acesta a încercat să o 
lovească pentru a treia oară, o ameţeală puternică I-a cuprins şi a murit. În memoria 
acestui atac, cele două cicatrici au fost păstrate şi în noua versiune a icoanei. 


Sursa: 


https://www.crestinortodox.ro/icoane-facatoare-minuni/icoana-maicii-domnului-neagra- 
czestochowa-119917.html 


Madona neagră din Czestochowa: Obiective turistice Polonia - Czestochowa 


Madona neagră, cunoscută catolicilor şi drept Doamnă noastră, din Czestochowa, 
este o icoană simbolică, de o frumuseţe rară, ce o ilustrează pe Fecioara Maria cu 
lisus, această capodoperă fiind, dacă vreţi, una dintre cele mai cunoscute din ciclul 
„Fecioara şi lisus”. 


Un aspect interesant, aşa cum aflăm încă din denumirea icoanei, este acela că Ma- 
ria şi lisus au pielea neagră, iar coroanele, aurele, precum veşmintele sunt bogat 
împodobite, dovada că Maria este întruchipată drept o femeie ce provine din Afri- 
ca. 


Pelerinii, care îşi doresc să se închine la această pictură, trebuie să afle că icoana se 
află într-o capelă închinată Fecioarei Măria, din mănăstirea paulină, ridicată în stil 
baroc, Jasna Gora, considerat a fi cel mai sfânt loc din Polonia, precum şi o desti- 
nație perfectă pentru pelerinaj, după cum se spunea înainte. 


Madona neagră din Czestochowa 
Conform dovezilor documentare pe care le avem la îndemână, icoana ar fi fost 


adusă la Jasna Gora de la Constantinopol, imediat după înfiinţarea mănăstirii, în 
anul 1382, însă artistul şi perioada din care datează formează unui subiect cu totul 


şi cu totul controversat, în jurul căruia s-au născut presupuneri care mai de care 
mai fabuloase. 


De altminteri, istoricul Michael P. Duricy afirmă, apropo de controversele strânse 
în jurul artistului şi a perioadei din care datează, următoarele: „| Madona neagră] 
este atât de veche, încât nu 1 se cunoaşte originea, de parcă ar fi picat din cer”. 


Însă legenda ar trebui să confirme ceea ce mulţi istorici cred, şi anume că icoana a 
fost pictată în secolul al VI-lea de nimeni altul decât de Sfântul Luca. 


Potrivit altor ipoteze, de altfel, larg răspândite, icoana Madona neagră ar fi fost 
creată în secolul al XIII-lea sau chiar al XIV-lea. Interesant este tocmai faptul că, 
prin această ipoteză, se susţine că icoana ar fi fost pictată prin suprapunerea unei 
icoane mai veche, Madonei negre atribuindu-se, drept caracteristici originale, doar 
câteva din cele pe care astăzi le putem admira în mănăstirea Jasna Gora. 

Acestei uluitoare icoane din Czestochowa 1 se atribuie numeroase minuni, inclusiv 
cea de a fi salvat mănăstirea de invazia şi ameninţarea unui asediu suedez din anul 
1655, invazie ce ar fi fost descrisă fără precedent în istoria Poloniei, fapt pentru 
care a şi fost proclamată regină şi apărătoare a Poloniei de către regele Jan Kazi- 
mierz în anul 1656. 


Ba mai mult decât atât, despre icoana Madona neagră din Polonia se spune că ar fi 
salvat mănăstirea de la un incendiu, care iarăşi, ar fi fost devastator. Şi totuşi, 
această icoană nu doar a salvat, ci şi i-a pedepsit pe cei care au încercat să o dis- 
trugă. 


Astfel, legenda spune că, în secolul al XV-lea, Madona neagră din Czestochowa ar 
fi provocat moartea subită a unui tâlhar husit, care ar fi lovit-o de două ori cu spa- 
dă, în tentativa de a o distruge. 


Incercările de a repara stricăciunile făcute de tâlharul husit au fost sortite eşecului, 
deoarece „cicatricile” reapăreau tot timpul. 


De ştiut este şi faptul că icoana este dezvelită, astfel, de două ori pe zi pentru nu- 
meroşii vizitatori, mii de oameni sosind aici în pelerinaj pe 15 august, de sărbă- 


toarea Adormirea Maicii Domnului, pentru a se închina la Madona neagră. 


Sursa: 
https://destepti.ro/madona-neagra-din-czestochowa-czestochowa- 


Un ortodox la Mănăstirea Jasna Gora din Czestochowa (Polonia) 


21 oct. 2013 


Am avut bucuria să vizitez, de curând, în zilele de vacanţă, Polonia. Un areal care 
te încântă prin locuri, prin istorie, prin oameni. O ţară plină de spiritualitate care ni 
l-a dat pe unul dintre cei mai mari „luminători” ai secolului XX, papa loan Paul al 
II-lea, ce tocmai a fost beatificat, urmând a fi sanctificat. Un sfânt ce ar trebui să 
devină al întregii creştinătăţi - de toate nuanțele, un reper moral atât de necesar 
într-o lume debusolată valoric, un model de conştiinţă, de voinţă şi de acţiune pen- 
tru lumea contemporană... 


Peste tot, marcajul religios este pregnant, atât la nivelul micilor localităţi, în care 
turlele bisericilor se detașează de fundalul așezărilor, dar şi la nivelul marilor 
oraşe, unde catedralele, îngrijite şi pline, devin temple vii iar ceremoniile sacre, în 
mod constant şi difuz, însoțesc sau contrabalansează ritmurile moderne dinafară, 
într-un registru cât se poate de firesc, de normal. 


Am avut ocazia să vizitez un „concentrat” al vieţii religioase catolice, acesta con- 
stând din Mânăstirea Jasna Gora („Muntele luminos”), considerată a fi altarul cel 
mai de preţ dedicat Maicii Domnului, unde se consumă cel mai mare pelerinaj din 
țară. 


Pentru mulți, această destinație reprezintă capitala spirituală a Poloniei, loc de 
venerație, de înălțare şi de întremare spirituală. 


Până la intrarea principală eşti flancat de numeroase drapele, în toate combinaţiile 
posibile, inclusiv cel al României. Turiștii, aşijderea, sunt de toate naţiile; unii 
intră, alții ies, toţi fund animați de interesul aflării și participării la ceva deosebit. 
Fusesem informaţi, succint, în autocar, de către ghid, în legătură cu ce vom întâlni. 


La faţa locului, realitatea capătă altă consistență. Am vizitat, mai întâi, muzeul, ce 
conţine atât obiecte de cult, cât şi izvoare de natură istorică sau obiecte de dată mai 
recentă. 


Între acestea, se află expus documentul original care atestă nașterea acestei mă- 
năstiri în anul 1382, dar şi documentul prin care, în 1983, i s-a decernat lui Lech 
Walesa Premiul Nobel pentru Pace şi care a fost pus, mai apoi, la dispoziţia mănă- 
stirii de către fostul preşedinte. 


Un alt exponat îl constituie o cruce confecționată din oţelul recuperat dintre ruinele 
de la World Trade Center din New York, realizată și trimisă aici de comunitatea 
poloneză din America, întru veşnica pomenire a conaționalilor ucişi în acea fati- 
dică zi de 11 septembrie 2001. 


lată cum o mănăstire poate da seama de evenimente plasate în spații şi timpuri atât 
de distante, dar unite printr-o constantă umană: dorinţa de transgresiune a unui dat 
și de ascensiune pe mai departe. 


Muzeul mănăstirii mai adăposteşte, de asemenea, şi o serie de veșminte acope- 
ritoare ale Madonei Negre din capelă, realizate în diferite culori şi combinaţii de 
materiale prețioase, ce se pun, la diferite intervale de timp, pe suprafaţa pictată, 
mai puţin pe fața Maicii Domnului și a Pruncului, care rămân, permanent, la 
vedere. 


Mănăstirea în care am intrat a fost fondată de către călugării paulini, care au venit 
din Ungaria la invitația lui Wtadystaw, un duce al locului. 


În incinta bisericii, într-o capelă specială, la loc de cinste, găsim icoana repre- 
zentând Maica Domnului cu Pruncul Hristos, numită şi Madona neagră de la Czes- 
tochowa sau Fecioara de la Czestochowa, din cauza culorii înnegrite a feţei şi, în 
general, a întregii suprafeţe pictate. 


1 se atribuie acestei icoane numeroase minuni, inclusiv salvarea mănăstirii în tim- 
pul asediului de la Jasna Gora, ce a avut loc cu ocazia invaziei suedeze din secolul 
al XVII-lea, care, dincolo de avatarurile inerente unui război, a solidarizat unitatea 
şi rezistenţa poloneză. 


Chiar dacă istoria şi-a urmat cursul ei întortocheat, alte evenimente survenind, po- 
lonezii nu au uitat acest moment ceea ce a făcut ca la 1 aprilie 1656, loan Cazimir, 
regele Poloniei, să pronunță în mod solemn jurământul lui de a consacra ţara 
protecției fecioarei Maria, pe care a proclamat-o patroana ei şi regină peste toate 
domeniile din regatul său. Astfel încât, această icoană devine un însemn nu numai 
religios, ci şi de unitate, demnitate şi identitate națională pentru polonezi. 


Două exemple care atestă acest ataşament popular: primul, după eliberarea de sub 
nazişti, în 1946, într-o singură zi, au venit aici peste un milion şi jumătate de pele- 
rini în semn de recunoștință, fiind poate cel mai mare pelerinaj din istoria polo- 
nezilor; al doilea exemplu, în perioada comunistă această mănăstire a menţinut 
flacăra speranţei redobândirii demnităţii umane, devenind un loc special de rugă- 
ciune, în care însuși viitorul papă, loan Paul al II-lea, venea cu regularitate în 
calitate de arhiepiscop al Cracoviei. 


In zilele noastre, pe sub icoană vor perinda sute de mii de pelerini, atât polonezi 
dar şi de alte naţionalităţi, catolici dar nu numai. 


Am fost impresionat, la fața locului, de venerația şi cuminţenia credincioşilor, de 
evlavia şi răbdarea lor de a sta şi a se ruga, în priveghere, tăcere şi aşteptare, deseo- 
ri în genunchi, pe podeaua de marmură lustruită. 


Am fost cuprins de o oarecare confuzie bucuroasă pentru că nu mai realizam dacă 
acei credincioşi erau catolici sau ortodocşi; nu se mai percepeau deosebiri, toți 
exprimau o unitate de trăiri, de aşteptări, de gesturi. 


Pentru pelerin, puţin mai contează care sunt originile acestei icoane, când şi de cine 
a fost pictată, care au fost traseele până în contemporaneitate. Ceea ce putem vedea 
astăzi este o nouă suprafață pictată, peste imaginea originală, în anul 1430, în urma 
unui atac husit, ea fiind grav avariată. Nu se exclude chiar ştergerea vopselei vechi 


pentru repictarea lemnului original căruia 1 se atribuie o origine veche, neo-testa- 
mentară, fiind, conform tradiţiei, blatul unei mese din casa dreptului Iosif, la care 
Maica Domnului şi Pruncul au mâncat adesea, în anii copilăriei lui lisus. 


Şirul de pelerini înaintează în tăcere către locul în care la înălțime veghează icoana 
făcătoare de minuni. Pereţii sunt tapetaţi cu numeroase însemne sau daruri aduse în 
decursul timpului de pelerini de toate categoriile, de la simpli credincioşi până la 
regi, papi, mai ales inimi din aur sau argint - însemne ale ataşamentului afectiv, 
preţuirii, credinţei. 


Se trece pe undeva prin spatele altarului, pe un culoar în care oamenii se roagă sau 
aduc ofrande. 


In nava centrală, după un grilaj metalic, preoţii se află în plin ceremonial sacru, 
fără să fie stânjeniţi de şirul molcom al vizitatorilor. 


Icoana Maicii Domnului Neagră din Czestochowa ne-o arată pe Maica Domnului 
în ipostaza de îndrumătoare (în greaca „hodighitria”, adică „Cea care arată Calea”). 
Mâna ei protectoare duce către Mântuitor, anunțând, într-un fel, valoarea învă- 
țăturii Lui, ghidând pe virtualul închinător către o înaltă şi profundă pedagogie 


necesară „pentru noi şi pentru a noastră mântuire”. 
Icoana Maicii Domnului este numită „Neagră” datorită culorii ei închise, rezultate 
în urma unui incendiu ce a cuprins biserica, dar nu şi icoana. 


Cele două cicatrici de pe o față Maicii Domnului sunt urme ale intervenţiei unui 
soldat care a realizat forța ei şi a încercat cu sabia să o desfigureze. Se spune că 
atunci când acesta a încercat să o lovească a treia oară - enervat fiind de imo- 
bilitatea carelor cu lucruri furate care se încăpățânau să nu înainteze, printre care 
era şi această icoană - a fost atins de o ameţeală puternică ce a condus la moartea 
lui. În amintirea acestui atac, cele două cicatrici au fost păstrate și în noua versiune 
a icoanei. 


Oricum, valoarea acestei icoane nu derivă dintr-o calitate pur estetică - cum s-ar 
întâmpla în cazul unei opere de artă - ci din calități survenite şi revelate în timp, în 
împrejurări care au arătat forța miraculoasă de a influența şi a transmite mesaje cu 
caracter divin. 


Ea „vorbeşte” credinciosului într-o altă „limbă”, generând un etos care depăşeşte 
rostuirile pur omenești. Minunile care i se atribuie nu derivă dintr-o simplă „potri- 
veală” de evenimente, ci dintr-o contiguitate - deopotrivă exemplară, „la vedere”, 


dar şi tainică, uimitoare - care scapă raţiunii omeneşti. Profunzimea mesajului 
predispune la o „liturghie” permanentă, personală, săvârşită cu mijloace proprii 
întru regăsirea şi înălțarea noastră în raport cu noi înşine, cu comunitatea din care 
facem parte, cu Dumnezeu. 


Sursa: 
http://www.constantincucos.ro/2013/10/un-ortodox-la-manastirea-j 

Mănăstirea Jasna Gora - Artă şi frumuseţe, miracole şi credinţa 


Răsuflând uşurată, după vizita la „Fabrica morţii” am luat calea spre un obiectiv 
turistic cu totul special. Acolo sufletul meu a renăscut şi a fost recompensat, întâl- 
nind multă artă şi frumuseţe, miracole şi credinţă. Urma să vizităm Mănăstirea Jas- 
na Gora. După un drum de poveste, pe cărările minunate ale Poloniei, am oprit în 
parcarea plină ochi a mănăstirii. Abia aşteptam să intru în acest imens şi fabulos lă- 
caş sfânt, după ce ghida ne tot povestise pe drum despre mănăstire. Aici aveam să 
vedem ceva deosebit...Dar şi să ne bucurăm de privelişti încântătoare. Veţi afla 
imediat! 


Mănăstirea Jasna Gora, important loc al catolicismului polonez, se află în Czesto- 
chowa, oraş de pelerinaj, situat la 110 km nord-est faţă de Cracovia, oraşul regal de 
pe Vistula. “Muntele Luminos”, aşa cum se traduce din poloneză Jasna Gora, re- 
prezintă capitala spirituală a Poloniei, unde se găseşte cel mai faimos altar din 
această ţară, dedicat Maicii Domnului. Totodată aici este şi cel mai mare şi mai po- 
pular loc de pelerinaj din Polonia. După ce am vizitat grandioasa mănăstire am 
înţeles şi eu de ce; nu doar pentru măreția şi frumuseţea perfectă a interioarelor, 
unde arta practic explodează din orice colț al său. Dar Mănăstirea Jasna Gora adă- 


poseşte ceva anume, pe care îl veţi găsi doar dacă veţi vizita sfântul lăcaş de cult şi 
de credinţă. 


Mănăstirea Jasna Gora a fost ridicată în anul 1382, de către călugării paulini veniţi 
din Ungaria la invitaţia ducelui Wladyslaw de Opole. 


Importanţa mănăstirii a crescut repede, devenind un loc de pelerinaj foarte căutat, 
timp de sute de ani, începând cu Evul Mediu şi continuă şi în prezent. Aici se află o 
comoară inestimabilă: icoana cea mai importantă a Fecioarei Maria din această 
parte a Europei. 


Faimoasa icoană o reprezintă pe Fecioara Maria cu pruncul lisus, într-un mod ine- 
dit: amândoi au înfăţişarea neagră! Icoana Mănăstirii Jasna Gora este cunoscută şi 
sub numele de Madona neagră de la Czestochowa. 


În decursul vremii, icoanei i s-au atribuit puteri miraculoase, fiind socotită icoană 
făcătoare de minuni, deoarece legenda spune că ar fi fost pictată de însuşi Sfântul 
Luca, prin sec. 6. Deşi ştiinţa a venit cu dovezi contrare legendei, Madona neagră a 
rămas peste veacuri un simbol al credinţei şi speranţei pentru polonezi. Una dintre 
cele mai importante minuni ar fi fost salvarea mănăstirii în mod miraculos în tipul 
asediului de la Jasna Gora, din sec 17, de către invazia suedeză, luptă ce a fost des- 
crisă fără precedent în istoria Poloniei. 


Chiar dacă asediul propriu zis nu a avut o importanţă militară prea mare, totuşi 
evenimentul a stimulat rezistența poporului polonez. După ce armata poloneză i-a 
respins pe suedezi, la scurt timp, regele Poloniei de la acea vreme, loan Cazimir al- 
II-lea de Vasa a depus un jurământ solemn la Catedrala din Liov, în anul 1656, prin 
care Fecioara Maria a fost proclamată protectoarea ţării şi totodată patroană şi re- 
gină peste tot regatul său. De aceea Fecioara de la Czestochowa este foarte vene- 
rată, iar Mănăstirea Jasna Gora a devenit cel mai important şi căutat loc de pele- 
rinaj din Polonia. 


De departe am văzut turnul cel înalt al mănăstirii, cu vârful vopsit în verde, ca şi 
acoperişurile celorlalte clădiri care formează mănăstirea. Intrarea în complexul 
sfânt m-a impresionat. Pe aleea ce duce la poarta principală boltită, ridicată din 
cărămidă roşie, de-o parte şi de cealaltă, erau înşirate steaguri ale diferitelor ţări. 
Aproape de intrarea în curtea exterioară a bisericii, pe stânga am văzut steagul 
României. Deodată m-a trecut un fior de mândrie patriotică... 


Mănăstirea este încercuită de un zid gros format tot din cărămidă roşie, care mi-a 
insuflat un puternic sentiment de trăinicie şi stabilitate. 


Pe frontispiciul porții am zărit coroana regală, iar sub ea stă scris că aşezământul se 
află sub protecţia celui ce a fost Papa loan Paul al-II-lea 

Mănăstirea este formată din mai multe clădiri şi are mai multe intrări. La ora când 
am vizitat-o, era foarte multă lume, turişti de toate naționalităţile şi mulți pelerini 
veniţi din cine ştie câte locuri. 


Nu foarte mare, curtea interioară mi s-a părut destul de încăpătoare pentru a reuşi 
să ne strecurăm prin mulțime pentru a vizita prima clădire de pe traseu: Biserica 
Sfintei Cruci şi a Naşterii Mariei. 


O dată ce am intrat, am rămas fără cuvinte: o biserică impresionantă ridicată în stil 
baroc. Pur şi simplu am privit în jurul meu şi m-am minunat: câtă frumuseţe, câtă 
măiestrie, câtă artă şi măreție! Am privit cu nesaţ picturile, multe dintre ele înfă- 
țişând minunile Maicii Domnului din Czestochowa, care înfrumuseţeau pereţii din 
toate părțile. Sculpturile aurite sclipeau din loc în loc pe stâlpii puternici din 
marmură roşie. Tavanul înalt era decorat dumnezeieşte cu picturi încastrate într-o 
dantelă din stucatură albă, “pudrată” cu linii aurite de o frumuseţe nepământească. 
Multe candelabre alunecau uşor din înaltul mănăstirii până aproape de noi. Totul 
părea învăluit în mantia divină a frumuseţii fără cusur datorită neasemuitului talent 
şi devotament, al credinţei şi iubirii celor care au ridicat acest locaş sfânt. M-am 
simţit norocoasă şi binecuvântată că am reuşit să-l vizităm şi noi în acea zi căl- 
duroasă de august albastru. 

Altarul principal este o adevărată operă de artă divină. Ştiu, repet acest cuvânt dar 
este cel mai elocvent pentru locul despre care scriu acum. Altarul aurit este format 
dintr-un ansamblu de statui din marmură albă, care reprezintă îngeri şi alte figuri 
religioase. Mi-a plăcut enorm de mult. Vis-a-vis de altar, chiar deasupra uşii de la 
intrarea în mănăstire, tronează orga principală, o construcție monumentală, de 
excepţie, ornată, de asemenea cu multe statui. Le-am văzut atât de expresive, de 
am avut impresia că prind viaţă şi mă întâmpină zâmbind, cu multă credinţă şi iubi- 

După ce am vizitat biserica, pe o parte am intrat în miezul fierbinte al mănăstirii. 
Acolo se află Capela Fecioarei Maria, clădită în stil gotic. Ei, aici am păşit într-o 
altă călătorie, parcă într-o altă lume, lumea minunilor. Mă aflam într-un loc lumi- 
nos, prin albul pur care o înconjoară, cu decoraţiuni şi bazoreliefuri aurite, cu pic- 
turi pe stâlpi şi pereţi. Ne-a întâmpinat un altar, deasupra căruia se afla o minunată 
sculptură, care-l reprezintă pe lisus răstignit pe cruce. 


Apoi ni s-a deschis o nouă perspectivă; eram în locul unde se află icoana făcătoare 
de minuni, Madona neagră. Se găsea direct în faţa noastră. Ne despărțea doar locul 
plin de bănci pe care stăteau foarte mulți credincioşi pelerini şi, cred eu, şi turişti, 
care ascultau în linişte slujba ţinută de un preot în mantie albă. Pentru a ajunge să o 
vedem mai bine, a trebuit să stăm la o coadă uriaşă. Practic, am ocolit toată capela. 
Dar a mers repede şi iată că s-a petrecut şi minunea noastră: am fost atât de aproa- 
pe de Madona neagră din Jasna Gora! Ne-a despărțit doar grilajul de protecţie. 


Icoana îi înfăţişează pe Maica Domnului cu Pruncul lisus, încoronați şi îmbrăcaţi 
în aur şi argint, acoperiţi aproape în întregime cu pietre preţioase, cu feţe maronii, 
întunecate, ceea ce i-a dat şi denumirea de Madona neagră. 


Privind-o, mi-a amintit imediat de Madona neagră de la Mănăstirea Montserrat din 
ținutul Cataloniei, Spania... 


Icoana Fecioarei Maria din Czestochowa poartă în spate o istorie bogată şi pe atât 
de controversată. Conform unor documente, icoana ar fi fost adusă la Jasna Gora 
de la Constantinopol, după înfiinţarea mănăstirii în anul 1382. 


Dar artistul şi perioada exactă când a fost creată, nu se cunosc exact şi de aceea de- 
a lungul istoriei s-au iscat multe controverse. “Madona neagră este atât de veche, 
încât nu i se cunoaşte originea, de parcă ar fi picat din cer”....scrie undeva un 
istoric. Mi-a plăcut mult această frază. Poate chiar are dreptate; poate chiar a picat 
din cer! Poate chiar este o icoană făcătoare de minuni şi pentru că adună de atâta 
timp atâţia pelerini, curioşi şi turişti laolaltă, pentru că este desăvârşită în fru- 
museţe şi putere divină. 


Aşadar, să lăsăm legendele să ne pătrundă uşor în suflete şi să ne facă mai buni şi 
mai credincioşi, mai iubitori şi încrezători. Intotdeauna în legende există un sâm- 


2 Buta de a clatoru 


Icoana făcătoare de minuni a Fecioarei Maria de la Jasna Gora strălucea în centrul 
altarului, înconjurată de şase aranjamente florale minunate, încadrate de tot atâtea 
lumânări lungi aprinse şi statui din argint. 


In timp ce preotul oficia slujba şi credincioşii o ascultau cu evlavie, noi, turiştii 
admiram de zor icoana şi tot ce ne înconjura. Parcă nimic şi nimeni nu deranja pe 
nimeni. Un firesc atât de normal pentru un astfel de loc şi de moment. 


Și m-am gândit că în mănăstirile şi bisericile noastre, am văzut atâţia care se agită 
şi vorbesc tare, nerespectând deloc locul în care se află... 


Aici, la Jasna Gora fiecare îşi vedea de treaba lui, în tăcere, în taină. Eu am tot pri- 
vit Madona neagră şi la un moment dat am avut senzaţia că mă priveşte direct în 
inimă. Poate că a şi făcut-o...Pentru câteva secunde am reuşit să mă concentrez 
pentru a spune în gând o rugăciune şi apoi discret, am reuşit să fac şi câteva poze. 


Minunat! "Totul m-a impresionat şi m-a făcut să privesc îndelung întregul interior al 
sfântului lăcaş, ornat cu atâta frumuseţe şi artă la superlativ. 


Ulterior am aflat că am fost norocoşi să vedem icoana pentru că zilnic, la anumite 
ore, de două ori pe zi se desfăşoară un ritual de dezvelire, pentru a fi văzută de 


numeroşii vizitatori, după care se acoperă cu un voal. Astfel se păstrează o tradiție 
veche de peste 600 de ani. 

In fiecare an, pe 15 august la Mănăstirea Jasna Gora are loc cel mai important eve- 
niment, sărbătoarea Adormirea Maicii Domnului, când se adună cei mai mulţi pe- 
lerini pentru a se închină la Madona neagră. 

După ce ne-am bucurat sufletul de atâta frumuseţe şi credinţă, am mai avut doar 
foarte puţin timp la dispoziţie pentru vizitarea acestui obiectiv turistic. De aceea, 
am hotărât imediat să urcăm repede în turn, pentru a admira întreaga panoramă a 
complexului mănăstiresc şi a oraşului Czestochowa. Zis şi făcut: Doamne, bine că 
n-am păţit nimic. Nu-mi amintesc să fi urcat vreodată atâtea scări cu atâta repe- 
ziciune. Am crezut că mor, nu alta! Dar, gâfâind, simțind că nu mai am aer, că mă 
sufoc, transpirând de mama focului, într-un final am reuşit. Efortul depus mi-a fost 
recompensat de o privelişte minunată. Am privit-o din toate părțile, am făcut repe- 
de câteva poze şi apoi repede înapoi pe scări, la coborâre. Nu-mi mai amintesc cum 
am reuşit să cobor atâtea scări deodată atât de repede. Ştiu doar că am ajuns în timp 
util la autocar. 


Bucuria de a călători la Jasna Gora mi-a dat speranţa că, dacă vrei să realizezi ceva 
cu adevărat, nimic nu este imposibil. 


2Bucuria de a calatori 


+ 


e ni ie SPEN A. 
Bucuria de a calatoria. 


ZE 


e a PR 
armă 020 fre 
Ba ', a = 


Vă recomand cu toată plăcerea să vizitaţi minunatul aşezământ sfânt de la Jasna 
Gora, să vă umpleţi sufletul de frumuseţe şi credință, să vedeţi icoana Madona 
neagră, o adevărată capodoperă, unică, să vă rugaţi la ea şi să plecaţi de acolo cu 
mai multă speranţă şi iubire în suflet şi gândire. 


Vă mulţumesc pentru că m-aţi citit şi sper că impresiile mele să vă fie cât mai de 
folos. Vacanţe de vis oriunde şi oricând! 


articol scris de Ileana 


Sursa: 
https://bucuriadeacalatori.wordpress.com/2015/08/19/manastirea-j ora-arta-si- 
frumusete-miracole-si-credinta/ 


Mănăstirea Jasna Gora, simbol al credinţei polonezilor 


În dimineaţa zilei de 2 ianuarie am plecat spre Varşovia aflată la o distanţă de 350 
km. de Cracovia. Am plecat devreme perfect odihniţi pentru că pentru grupul no- 
stru revelionul s-a terminat la miezul nopţii. În drum am oprit câteva ore la Czesto- 
chowa unde, în mănăstirea Jasna Gora se află icoana Madona neagră a Fecioarei 
Maria. 


Despre Chestokowa Mariana Olaru a scris un review foarte documentat aici, pe 
care în situaţia că vreţi să vizitaţi Polonia v-aş sugera să-l citiţi: 
https://amfostacolo.ro/polonia-pareri.52/alte-zone,342,3110/manastirea-jasna-gora- 
czestochowa,7237/impresii-sejur-si-fotografii-vacanta__13992.htm 


Autocarul a oprit într-o parcare enormă, una din cele trei care pot adăposti câteva 
mii de maşini. Deşi s-ar presupune că după revelion oamenii dorm mai târziu, par- 
carea era un sfert plină. Am depăşit o străduţă cu magazine de suveniruri, restau- 
rant, chioșcuri, librărie şi am intrat pe o aleie de câteva sute de metri la capătul că- 
reia se vedea impunător turnul mănăstirii. 


Mănăstirea Jasna Gora 


Am ajuns la poarta principală de intrare numită Poarta Papei loan Paul al II- lea. 
Sunt cinci porţi prin care pot fi afluiți pelerinii la marile sărbători, numărul lor atin- 
gând un milion pe 15 august de sărbătoarea Adormirii Maicii Domnului şi 4 mil. 
anual... 


Zidul de apărare gros de câţiva metri înconjoară întreaga mănăstire şi este prevăzut 
cu patru bastioane amplasate în colţurile patrulaterului. Exterior zidului sunt 20 de 
Staţii ale Misterelor Rozariului numită şi Golgota de la Jasna Gora. 


Despre semnificaţia Staţiilor şi înţelesul cuvântului mister am scris în reviewul 
dedicat Kalwariei aici: 

https://amfostacolo.ro/impresii9.php?iid=66472 &d=descopera-cracovia-si-imprejurimile-- 
cracovia 


Sunt 20 de statui de bronz pe soclu de marmoră cu subiecte explicite din viaţa 
Mântuitorului Ele au fost realizate recent în 2003-2004 şi au faţa spre marile espla- 
nade unde se adună credincioşii. Intrând în mănăstire în faţa noastră se deschidea o 
curte destul de mică cu multe clădiri înghesuite de o parte şi alta a aleii principale. 


După lipsa unui stil unitar de construcţie se vedea că au fost adăugate rând pe rând 
în măsura necesităţilor. 


Prima construcţie pe care o observi chiar dinafara mănăstirii este silueta elegantă a 
turnului înalt de 106 m şi cu 30 cm grosime în vârf. A fost ridicat în 1620, distrus 
de un incendiu în 1690 şi refăcut. La primul etaj are 36 clopote în care se cântă 
melodii-omagiu adus Fecioarei. Mai sus sunt patru statui de sfinți. La capătul a 516 
trepte turnul este ornat cu alte patru statui iar în vârf un corb ţine în cioc o pâine, 
aceasta fiind emblema călugărilor paulini. 


După ce am depăşit câteva clădiri administrative, lăsând pe stânga Muzeul Ani- 
versării a 600 ani şi arsenalul am intrat în Bazilica Naşterii Sfintei Maria şi a Sfin- 
tei Cruci. Aceasta este înconjurată de câteva capele dedicate unor sfinţi, națiunii 
poloneze, sfintelor relicve. Cea mai importantă este Capela Sfintei Fecioare unde 
se păstrează icoana miraculoasă. În afară de clădirile cu caracter religios în incintă 
mai sunt clădiri sociale, un punct de informare, un muzeu, o trezorerie, post de ra- 
dio, punct sanitar, restaurant, magazin şi câteva statui din care am remarcat pe cea 
a părintelui Augustin Kordeski, apărătorul mănăstirii de trupele suedeze şi monu- 
mentul cardinalului Stefan Wyszyiski. 


Scurt istoric al mănăstirii Jasna Gora 


Localitatea învecinată Czestochowa fondată de slavul Czestoch figurează docu- 
mentar din 1220. În partea de vest pe o colină de aproape 300 m înălţime s-a for- 
mat aşezarea Jasna Gora. Aici, ducele Ladislau d'Opola a adus călugări paulini din 
Ungaria cărora le-a donat în 1382 mănăstirea şi le-a construit o capelă gotică de 
lemn. Actul de donație se păstrează în arhivele mănăstirii. 


Tot atunci a fost adusă din Rusia icoana Fecioarei Maria. Legenda spune că a fost 
pictată de Sfântul Luca pe masa pe care Familia Sfântă lua prânzul, dar cercetătorii 
o datează din sec. XIII. 


Cum popularitatea icoanei creştea (v. mai departe Miracolele) şi era vizitată de zeci 
de mii de pelerini, în 1425-1450 s-a construit capela Sfintei Fecioare. 


In semn de adoraţie şi respect toţi regii Poloniei, nobilimea şi oamenii simpli au 
început să doneze obiecte votive. (DEX, votiv=închinat divinității) Pe pereţii 
capelei, la muzeu şi trezorerie sunt expuse daruri de mare valoare sau pur şi simplu 
de suflet. 


Mănăstirea fiind amplasată în apropierea graniţei cu Silezia care pe atunci apar- 
ținea Cehiei, a fost atinsă de toate conflictele armate care au avut loc în regiune. A 
apărut necesar ca mănăstirea să fie transformată în fortăreață. Lucrările de întărire 
s-au terminat în 1640 iar mănăstirea a devenit Fortalitium Marianum. În 1655 a 
primit botezul focului fiind asediată de 2000 de soldați suedezi dar, deşi era apărată 
de o mână de oameni nu a putut fi cucerită. 


Prmul război mondial s-a desfăşurat departe de Czestochowa şi în perioada inter- 
belică au avut loc dezvoltări ale mănăstirii. In al doilea război mondial, nemţii au 
rechiziţionat o parte din mănăstire şi au interzis pelerinajele. 


În anii comunismului, mănăstirea Jasna Gora, în ciuda tuturor opreliştilor şi-a în- 
tărit poziţia de capitală spirituală a Poloniei şi a adunat laolaltă la 26 august 1956 
un milion de pelerini. După aceasta, puterea comunistă a interzis pelerinajele la 
Jasno Gora. 


Ca ripostă în 1957 a început un pelerinaj al unei copii a icoanei în toate localităţile 
Poloniei. Acest pelerinaj a durat 23 de ani şi a menţinut vie flacăra credinţei. 


La 4 iunie 1979 pentru prima oară în istorie, mănăstirea a primit vizita unui papă. 
Papa loan Paul al II-lea a denumit mănăstirea Sanctuar al Marii Speranţe şi într- 
adevăr în 1981 un grup organizat de pelerini muncitori a pus problema eliberării 
Poloniei de comunism. 


Bazilica Adormirii Maicii Domnului şi a Sfintei Cruci 


La sosirea călugărilor paulini la Jasna Gora exista doar o bisericuţă de lemn. Bazi- 
lica încăpătoare cu trei nave a fost construită în stil baroc, în etape între 1425 şi 
1460. Aceasta cuprindea biserica principală, capela Sfântului Paul primul ermit 
(pustnic) şi biserica cu cinci travee dedicată Fecioarei Maria, Maica Domnului. 


Bazilica a ars în 1690 dar a fost refăcută la o şi mai mare strălucire. În interior ba- 
zilica are multe altare laterale dedicate Sfintei Ana, Sfântului Iosif, magilor, prin- 
țului Kazimir, Maicii Domnului a Rozariului, în total zece. 


Coloane de marmoră verde pal şi roz încadrează altarele. Toată bazilica este împo- 
dobită cu picturi, sculpturi şi alegorii privind Sfânta Fecioară. Boltele sunt orna- 
mentate cu splendide fresce şi stucaturi în culori pale şi aurite, altarul principal 
înfăţişează scena Adormirii Maicii Domnului condusă în ceruri de armate de în- 
geri. În spaţiul destinat corului deasupra uşii de intrare sunt câteva orgi imense cu 


105 voci şi 4 claviruri. Poate privind cele câteva poze vă veţi imagina splendoarea 
acestei bazilici. 


Capela Sfintei Fecioare 


Este inima mănăstirii Jasna Gora, locul de adoraţie a milioane de credincioşi. După 
ce a fost adusă icoana Sfintei Fecioare în 1386, capela gotică în care a fost ampla- 
sată a fost continuu mărită. Altarul principal a fost construit în 1645-1650 alături 
de altarele a două sfinte venerate în Polonia, Sfânta Caterina şi Sfânta Barbara. 


Astăzi capela conţine şase altare laterale în care se găsesc tablouri şi sculpturi cla- 
sice cu scene din viaţa Fecioarei Maria. Altarul icoanei este separat de restul ca- 
pelei printr-un grilaj de fer forjat aurit lucrat la Gdansk. 


În capelă am văzut un Crist pe cruce şi o Pieta din sec. XV. 


Pereţii, tavanele, arcadele sunt încărcaţi de stucaturi îmbrăcate în foiţă de aur. Pe- 
reți întregi sunt acoperiţi de cruciuliţe de diverse mărimi, bijuterii, inimioare şi 
multe, multe şiraguri de coral care simbolizează sângele Domnului. Toate acestea 
au fost donate de credincioşi. 


La ieşire am trecut printr-o sală sobră care contrastează cu feeria policromă din 
capelă. Această prelungire a fost construită în 1930 şi expune pe pereţi plachete în 
amintirea soldaților morţi în al doilea război mondial, al celor care au luptat pentru 
libertate şi o urnă cu rămăşiţele părintelui luptătorAugustin Kordecki. 


Icoana Sfintei Fecioare Maica Domnului 


Este cel mai valoros obiect de cult al mănăstirii Jasna Gora. Graţie acestei icoane 
mănăstirea Jasna Gora a devenit cel mai important sanctuar marial din Polonia. 


Nici legenda că ar fi fost pictată de Sfântul Luca, nici protecția regelui Ladislau 
Jagelon nu explică atracţia pe care o exercită icoana asupra milioanelor de pelerini. 


Icoana face parte din tipul de reprezentare Holegetria, care înseamnă ” cea care ne 
conduce” datat în a doua jumătate a sec. XIII. Este pictată pe trei bucăţi de lemn de 
tei, ţinând în braţe Pruncul care o binecuvântează cu mâna dreaptă. 


Conform tradiției orale şi arhivelor, icoana a fost adusă din Rutenia şi după mai 
multe peregrinări, pentru a fi protejată de invaziile tătarilor a ajuns la Jasna Gora în 
1386. 


După distrugerea ei de un soldat husit, icoana a fost restaurată între 1430-1434 în 
Cracovia sub atenta grijă a regelui Jagelon. Cele trei cicatrici au fost vopsite cu 
cinabru (sulfură de mercur roşie) pentru a părea sângerânde. În partea dreaptă a 
icoanei este Trandafirul de Aur cea mai înaltă distincție papală şi o placă votivă în 
formă de inimă cu inscripția Totus Tuus (totul e al tău), cuvinte rostite de papa 
Ioan Paul al II-lea. În stânga icoanei într-o casetă se află centura pătată de sânge în 
urma atentatului pe care l-a suferit papa în 1981. 


Ca mărturie a devotamentului şi credinţei credincioşii au depus ofrande care sunt 
expuse pe pereţii capelei. Feţele Fecioarei şi a Pruncului sunt de culoare închisă 
din cauza lumânărlor care au ars lângă icoană timp de secole. 


Miracolele icoanei Fecioarei de la Jasna Gora 


Primele relatări scrise despre miracolele Fecioarei au apărut în 1402. Icoana era 
numită ” Vindecătoarea bolnavilor, Maica milei şi Regina Poloniei. Chiar din 
primii ani icoana a fascinat credincioşii care au început pelerinajele la Jasna Gora. 


În timpul războaielor husite, adepţii lui Ioan Hus (reformator, iconoclast) au intrat 
în bazilică, au devalizat-o şi au vrut să distrugă icoana Maicii Domnului. Aceasta 
devenise atât de grea încât nu a putut fi urnită. Husitul a lovit icoana cu sabia, 
făcându-i Sfintei trei zgârieturi pe obrazul drept. Soldatul a murit pe loc. Această 
întâmplare a sporit adoraţia populaţiei. 


În 1655 regele Gustav al Suediei, urmat de ruşi şi tătari au ocupat o mare parte din 
Polonia. 2000 de soldaţi au atacat timp de 40 zile mânăstirea Jasna Gora. O mână 
de soldaţi polonezi şi câțiva zeci de călugări au rezistat eroic astfel că suedezii au 
renunţat s-o cucerească. Această rezisteță miraculoasă l-a făcut pe regele Cazimir 
s-o declare pe Sfânta Fecioară de la Czestochowa patroana şi regina Poloniei. 


Din acel moment Jasna Gora a devenit simbolul libertăţii naţionale. Ca recunoa- 
ştere a influenţei icoanei asupra sentimentelor religioase în 1717 icoana a primit de 
la Vatican coroana papală. 


În 1920 s-a întâmplat alt miracol. Trupele bolşevice invadaseră Polonia ajungând 
la Varşovia. Zeci de mii de catolici s-au dus la Jasna Gora să se roage pentru inde- 


pendenţa ţării. Exact pe 15 august de Sfânta Maria sovieticii au fost respinşi, (sol- 
daţii ruşi au văzut pe cer chipul Fecioarei, au îngenunchiat şi au renunţat). Victoria 
se numeşte miracolul de pe Vistula. 


Ultima intervenţie a Fecioarei a fost numirea primului papă polonez şi eliberarea 
Poloniei de comunism. Călugării paulini au consemnat 1400 de minuni inventariate 
în opt volume şi contrasemnate de superiorii mănăstirii asta fără să se ţină seama 
de miile de vindecări spontane şi convertiri care n-au fost înregistrate. 


Veşmintele Fecioarei de la Jasna Gora 


În mănăstire se păstrează o colecţie de "veşminte” cu care este acoperită icoana fă- 
cătoare de minuni. Pe catifea sunt prinse pietre preţioase şi bijuterii de aur. Aceste 
veşminte se schimbă la anumite intervale de timp şi acoperă numai suprafaţa pic- 
tată, fără a atinge faţa Fecioarei şi a Pruncului care rămân la vedere. 


Tradiţia coboară în Evul Mediu şi cuprinde o serie de nimburi din pietre preţioase, 
bijuterii şi veşminte de catifea oferite de pelerini. Este citat un document din 1585 
în care un înalt prelat a dispus ca aceste podoabe şi haine să fie depuse în nişte ta- 
blouri lângă altar, pentru a nu laiciza imaginea Fecioarei. Sunt păstrate veşminte cu 
rubine, diamante, perle, montate pe catifea de diferite culori. 


Am văzut una din aceste rochii, o catifea albastră brodată cu steluțe aurii în muzeul 
Jasna Gora şi două în trezorerie. 


Muzeul celei de a 600-a aniversări 


Expoziţia de daruri votive a fost amenajată în 1982 în subsolul unei săli cu tavanul 
complet boltit în care în sec. XVII a funcţionat imprimeria mănăstirii. Aici se gă- 
sesc înscrisuri de mare importanţă cum este permisiunea de înfiinţare a mănăstirii 
în 1382 dată de ducele Ladislau Opola şi consfințită în 1393 de regele Ladislau 
Y agelon, vitrine cu instrumentele muzicale ale călugărilor din Evul Mediu, tablouri 
în ulei cu scene religioase, o figurină de aur a Fecioarei Maria, vitrine cu medalii 
comemorative, statuete şi relicvarii cu moaştele Sfântului martir loan Nepomuce- 
ne, rochii cu care a fost înveşmântată Fecioara Maria la aniversarea a 600 de ani a 
mănăstirii şi la alte evenimente, suveniruri legate de vizitele papei loan Paul al II- 
lea la Jasna Gora. 


Preşedintele Lech Walesa a dăruit mănăstirii medalia Premiului Nobel pentru Pace, 
obținut în 1983, iar comunitatea poloneză din New York a dăruit o cruce din oţel 
confecționată din resturi de material de la la atacul terorist din 11 sept. 2001. 


Trezoreria 


În drum spre trezorerie am trecut pe lângă statuia părintelui Augustin Kordeski un 
apărător eroic al mănăstirii în timpul conflictului suedez şi pe lângă o placă come- 
morativă a masacrului de la Katin în care în 1940 au fost executaţi de ruşi 22500 
polonezi, din aceştia mulți ofiţeri. 


Clădirea în care se află trezoreria a fost construită la nord de presbiteriul basilicii 
principale. Cele mai vechi obiecte din trezorerie provin din sec. XV şi XVI. De 
atunci datează şi obiceiul ca să se doneze Fecioarei obiecte de preţ, bijuterii, arme 
frumos ornate. Printre cele mai valoroase obiecte sunt nenumăratele ostensoare 
(chivoturi) de aur cu pietre preţioase, ofrande regale, rochii ale icoanei Fecioarei, 
tablouri, plachete votive, arme, veşminte liturgice, tapiserii cu motivaţie religioasă, 
şiraguri de coral simbolizând sângele Domnului... Ele se găsesc sub sticlă în vitrine 
aşezate de-a lungul pereţilor. 


Pelerinajele papei loan Paul al II lea 


În 1979 în plin comunism, primul papă polonez din istoria bisericii catolice a vizi- 
tat mănăstirea Jasna Gora şi s-a rugat cu cuvinte de adoraţie Fecioarei Maria, ofe- 
rindu-i Trandafirul de aur, cea mai înaltă distincţie papală şi care este expusă lângă 
altarul capelei. Timp de trei zile cât a durat vizita, papa a întâlnit 3.5 mil. Credin- 
CIOŞI. 


Al doilea pelerinaj a avut loc în 1983 cu ocazia jubileului de 600 de ani a mănă- 
stirii Jasna Gora. 


Într-un al treilea pelerinaj în 1987 a ţinut prelegeri care au avut ca subiect liberatea, 
subiect foarte actual în perioada în care se pregătea căderea regimului ateu. 


După eliberare, în 1991 a dezvoltat subiectul unificării bisericilor creştine în faţa a 
1.7 mil de oameni. 


Fiul meu, pe vremea aceea student, a participat la această adunare şi a venit foarte 
impresionat de viziunea papei. 


Pelerinajele credincioşilor 


Încă de la debutul mănăstirii s-a răspândit vestea miracolelor făcute de icoana Fe- 
cioarei Maria. După profanarea icoanei în 1430 şi restaurarea ei, procesiunile 
solemne pornită din Cracovia, de la o distanţă de 160 km au atras oameni de rând, 
nobili, cavaleri. De atunci a început să se dezvolte pelerinajul cu piciorul, catolicii 
venind pe jos şi de la 350 km, consumând pentru acesta 21 de zile de post, ru- 
găciune şi purificare spirituală. În zilele de sărbători oamenii veneau cu zecile de 
mii. 


Cel mai mare pelerinaj a fost cel din 1711 pornit din Varşovia aflată la 220 km, 
condus de călugării paulini. 


Cel mai tragic a fost cel din 1792 când, pe drumul lor spre locul sfânt al mănăstirii, 
toţi pelerinii au fost omorâţi de bande cazace. 


Din sec. XX au apărut grupe de pelerini de aceaşi structură socială sau profesio- 
nală, obicei care s-a păstrat până în zilele noastre. 


Ca o frondă împotriva comunismului pelerinajul a continuat şi după 1945. În anul 
1981 pelerinajul muncitorilor a anunţat răsturnarea regimului. 


Pentru cine doreşte să citească despre influenţa bisericii asupra căderii comuni- 
smului şi relația specială dintre papa loan Paul al II-lea şi Lech Valesa 


În anul 1989 au participat 2400 grupuri venind din 91 de ţări de pe glob. În ultimii 
ani Jasna Gora este vizitată de 4000000 pelerini anual. 


Programul de vizitare 


Ar fi păcat să ajungeţi la Czestochowa într-o perioadă aglomerată cum ar fi de 
Sfânta Maria şi chiar în WE. 


Marile sărbători celebrate de mănăstire sunt pe 3 mai, 15 august, 26 august, 8 sep- 
tembrie şi prima duminică din octombrie. Acestea trebuie evitate. 


Fie că sunteţi cazaţi în Cracovia, fie în Varşovia plecaţi dis de dimineaţă astfel în- 
cât să ajungeţi înaintea mulțimii. 


Mănăstirea este deschisă între 5 şi 21.30 vară-iarnă. Evitaţi mesele care se ţin la 
ore fixe 6,7, 8,9. 30,11,15.30,18.30 şi în care nu veţi putea intra în capelă din cauza 
credincioşilor care se roagă în genunchi. 


Atenţie: Icoana Fecioarei este acoperită în anumite ore. Draperia se coboară la ora 
12 în zilele lucrătoare şi la 13 sâmbăta-duminica şi se ridică după o oră jumătate. 


Trezoreria şi muzeul pot fi vizitate de la 9 la 17. 


Am fost acolo şi cu tot frigul îndurat, a meritat cu prisosință. Mulţumesc saitului 
AFA că există şi datorită lui fotografiile vorbesc şi amintirile ” se aşează”. 


Intrarea şi turnul mănăstirii Jasna Gora 


Turnul mănăstirii 

Turnul văzut de la trezorerie 

Detaliu bazilică 


Altarul principal din bazilică 

Capela icoanei miraculoase 


Pieta din sec. XV 

Icoana făcătoare de minuni 


Sursa: 
https://amfostacolo.ro/impresii9.php?iid=66522&d=manastirea-jasna-gora-czestochowa-- 
alte-zone 

Altarul central. Se obser 


Icoana miraculoasă a Maicii Domnului: 
https://www.sanctuarcacica.ro/icoana.ph 


Madonna neagră: 
https://koaha.org/wiki/Madonna_Nera 


Icoana Madonei di San Luca , din Bologna 


Madonna din Loreto 


Iulian Proca - Icoana Maicii Domnului de Czestochowa: 
https://www.youtube.com/watch?app=desktop &feature=youtu.be&v=92ArVOmyMEc&fb 
clid=IwA R2BCws-6iM6BGqTbyR2_99nTdtmjUzIP6Diw YbPy9evZolfEsesq7nHGhc$8 

